Vučić se žali na navijače Zvezde i Partizana NOVA portal\nKošarka Autor:Strahinja Nikolić16. jul. 202123:25 > 23:29\nAleksandar Vučić Foto:ANJUG / STRAHINJA ACIMOVIC\nAleksandar Vučić, predsednik Srbije, izrazio je nezadovoljstvo zbog kritika na njegov račun koje su u poslednje vreme na njegov račun uputili navijači Crvene zvezde.\nEfekat Obradović – jaki igrači se sad sami nude Partizanu\nVučić je gostovao na niškoj televiziji Bel Ami, gde je je istakao da će „u Nišu biti napravljen najlepši stadion u Srbiji“, aludirajući na rekonstrukciju legendarnog Čaira, nakon čega se osvrnuo na dešavanja u Crvenoj zvezdi i Partizanu:\n„Dođe Željko Obradović u Srbiju, u Partizan, ja kažem da sam srećan, a onda krenu napadi: ‘koliko li im je Vučić dao para’. Onda Kalinić dođe u Zvezdu, pa krene priča: ‘dao Vučić pare svojim Ciganima’. Damo dva miliona evra Partizanu, pa kažu: ‘U ova teška vremena za nas, on daje pare’. Pa ako su teška, koliko da damo da ne budu teška“, rekao je Vučić.\nPodsećamo, košarkaški klub Partizan je nakon dolaska Željka Obradovića na klupu u svoje redove doveo Kevina Pantera, Zeka Lideja, Aleksu Avramovića i Rodionsa Kurucsa, dok je Crvena zvezda nakon pet godina igranja u Turskoj i jedne u Španiji u svoje redove vratila Nikolu Kalinića, što je izazvalo izuzetno burne reakcije navijača i crveno i crno-belih.\nNavijači Zvezde su predsednika Srbije kritikovali zbog toga što je pružio podršku Partizanu, dok je dolazak Kalinića na Mali Kalemegdan doveo do velikog broja negativnih komentara na račun prvog čoveka države od svih koji navijaju za klub iz Humske.\nBonus video: Navijači Zvezde koreografijom obeležili povratak na teren\nAleksandar VučićKK Crvena zvezdaKK Partizan


Održani „Dani tradicije“ na Gederu - www.025.rs\nwww.025.rs / KULA / DRUŠTVO / Održani „Dani tradicije“ na Gederu\nU subotu, 07. septembra 2019. godine na sportskim terenima Gedera u Kuli održana je 12. manifestacija „Dani tradicije“, koju je organizovao Mađarski kulturni centar „Nepker“. Manifestacija je otvorena dolaskom višečlane delegacija iz pobratimljenog grada Kaloče u Mađarskoj, koja je krenula Dunavom veslajući u kanuima da bi stigli na najveću manifestaciju Mađarskog kulturnog centra.\nNakon dočeka domaćini su zajedno sa gostima pogledali pozorišnu predstavu na već postavljenoj bini u Gederu koju prikazuje putujuće pozorište iz Mađarske. U okviru manifestacije posetioci su učestvovali u tradicionalnom kuvanje ovčijeg paprikaša.\nU delu kulturnog programa nastupile su sekcije „Nepkera“, KUD „Srbija“ i članova Doma kulture iz Ruskog Krstura, a tokom celog dana za decu je bila obezbeđena igraonica kao i posebno mesto za izvođenje rukotvorina i izradu grčarskih radova i demonstracija streličarstva.\nNa turniru u malom fudbalu učestvovalo je pet ekipa iz Bačke Topole, Kanjiže, Kaloče, Sente i ekipa domaćina iz Kule.\nOsim delegacije pobratimljenog grada Kaloče manifestaciji su prisustvovali predstavnici pokrajinske Vlade, kao i lokalne samouprave i predstavnici nacionalnih manjina i crkvenih zajednica.\nPredsednik opštine Kula Damjan Miljanić izrazio je zadovoljstvo zbog izuzetne posećenosti manifestacije. Ove godine čak 63 ekipe se prijavilo za tačmičenje u kuvanju ovčijeg paprikaša, što je najviše od kad se manifestacija održava. „Dani tradicije“ pre svega predstavljaju kulturno stvaralaštvo Mađarskog naroda koji živi u našoj Opštini, ali su to i dani Srpskog gostoprimstva, jer pokazuje naš odnos prema svim narodima koji ovde žive. Predsednik Miljanić je na kraju izrazio posebno zadovoljstvo zbog odlične saradnju između dve opštine.\nLaslo Kormanjoš, pokrajinski poslanik izjavio je da mu je izuzetno drago što je u mogućnosti da prisustvuje 12. „Danima tradicije“ u Kuli u organizaciji Mađarskog kulturnog centra „Nepker“, koji neguje tradiciju multikulturalnosti. On je poželeo mnogo sreće svim sportistima, kao i učesnicima u takmičenju u kuvanju ovčijeg paprikaša i svima koji će učestvovati u kulturnom životu, kao i odličnu zabavu i druženje.\nTags: Dani tradicije, geder, kula


Medicinske škole najpopularnije | Srednje škole\nFejnmanova tehnika učenja – četiri jednostavna koraka 05/12\nProjekat srednjoškolaca: “Ako imaš šta da kažeš – reci” 20/10\nVojna gimnazija: Lista kandidata posle prve selekcije 06/04\nPosle prvog upisnog kruga najveći broj upražnjenih mesta je ostao u stručnim školama. Upražnjenih mesta je ostalo i u gimnazijama, i to čak i u nekim većim gradovima, ali su u medicinskim školama popunjena sva mesta.\nTražnja za medicinskim školama je tolika, da je u nekim slučajevima i poslednji upisani na listi u medicinskoj školi imao više bodova u odnosu na đake upisane u neke ”jače” gimnazije. U Farmaceutsko-fizioterapeutskoj školi u Beogradu je na smeru farmaceutski tehničar prvoplasirani đak imao 99.4 boda a poslednji na listi 89.5 bodova. Prvoplasirani farmaceutski tehničar u Medicinskoj školi ”Dr Milenko Hadžić” iz Niša je imao čak 102 boda, a posledji na listi 95.4 bodova.\nU beogradskoj Trećoj gimnaziji prvoplasirani učenik na prirodno-matematičkom smeru ima 101.4 bodova, dok na društvenom smeru nijedan kandidat nije ostvario maksimalan broj bodova. Treća gimnazija je najzahtevnija po pitanju donje granice, pošto na prirodnom smeru poslednji upisani kandidat ima 95.6 bodova, a na društvenom 91.8 bodova.\nZa upis u prirodno-matematička odeljenja u Prvoj i Devetoj gimnaziji je takože bilo potrebno ostvariti velik broj bodova. U Lazarevcu, Obrenovcu i Grockoj je zato sasvim drugačija situacija. Poslednje upisani kandidat u Lazarevačkoj gimnaziji ima samo 39.2 bodova, a u Grockoj 37.3. U tim školama ima mesta za upis i u drugom krugu.\nOd novosadskih škola najteže je upisati Gimnaziju ‘’Jovan Jovanović Zmaj’’, jer je minimum na prirodno-matematičkom smeru bio 94.3 boda, a na društvenom 93.8 bodova. Na oba ova smera su po dva prvoplasirana kandidata imala više od 100 bodova.\nNajviše upražnjenih mesta ima u mašinskim školama, gde u nekim slučajevima nije popunjen ni najpopularniji smer – mašinski tehničar za kompjutersko upravljanje. U ekonomskim školama u Beogradu se može naći poneko slobodno mesto, ali samo u prigradskim opštinama.\nPromene u konceptu gimnazijskog obrazovanja\nSrednjoškolske prakse kao investicija\nTAGS: medicinska skolamestarangiranjesrednja skolaupis


Osuda Prajda kao izborni adut | Autonomija\nOsuda Prajda kao izborni adut\nZaštitnik za manjine Nevena Petrušić upozorava da izjave kojima se osuđuje manifestacija mogu da podstaknu nasilje i da ga opravdaju.\nNi okviran datum izbora još nije poznat, a već su sve društvene i državne teme podređene skupljanju predizbornih poena.\nMeđu temama kao što su departizacija javnih preduzeća, decentralizacija Srbije i Beograda, odbrana Kosova, evropska agenda i podela junica našla se i Parada ponosa.\nLideri stranaka, svesni da podrška gej paradi u Srbiji ne donosi biračke glasove, trude se da je što jasnije osude.\nMinistar policije, koja ima posao da štiti učesnike parade, traži pokriće od svih državnih institucija kako se ne bi stekao utisak da je na strani LGBT populacije.\nGradonačelnik Beograda tvrdi da je Parada ponosa „opasnost za grad”, a da je njegov posao da štiti građane, bezbednost i imovinu. Podjednako kao i njegov glavni rival i zamenik predsednika SNS smatra da „Srbija ima važnijih problema”. O prečim poslovima podučava i gradonačelnik Jagodine i lider JS, koji dodaje i homofobna objašnjenja o „bolesnima”.\nIzjave protiv održavanja Parade ponosa zato što je navodno opasna i po zdravlje i po bezbednost množe se u skladu s predizbornom taktikom i u neskladu s Ustavom.\nZaštitnik za manjine Nevena Petrušić upozorava u izjavi za „Blic” da „izjave kojima se osuđuje manifestacija mogu da podstaknu nasilje i da ga na neki način opravdaju”.\n– Parada ne može da zavisi od toga da li je godina predizborna ili da li je u Srbiji nezaposlenost velika, jer to nema nikakve veze s pravom na jednakost i različitost – kaže za „Blic” jedan od organizatora parade Boban Stojanović iz „Kvirije”, i dodaje da sve izjave posmatra kao deo folklora na koji je navikao, ali da je istovremeno važno da se država ponaša konstruktivno i da „s policijom nesmetano teku dogovori oko organizacije”.


Debata o turizmu kao pokretaču lokalne privrede u Smederevu - podunavlje.info\nSMEDEREVO, 22. oktobar 2021 – Udruženje Pro.Tok21 organizovalo je okrugli sto na temu „Turizam kao pokretač privrede“, kao završnicu višemesečnog javnog zagovaranja sa ovim ciljem, o čemu ste mogli da se informišete i na ovom portalu u nekoliko tekstova i video priloga koje je priredilo ovo udruženje.\nTuristički potencijal Smedereva, ali i čitavog regiona je nesporan, saglasili su se učesnici ovog skupa i pokušali da odgovore na pitanje kako postojeće potencijale pretvoriti u resurse turističke ponude, a istaknuta je i važnost potrebe sektorskog povezivanja u oblasti ove privredne grane.\nDebata je imala za cilj da otvori pitanja koja se tiču smederevskog turizma danas i da pokrene zajedničko delovanje svih zainteresovanih, kako bi se turizam vratio na mapu prioriteta Grada Smedereva.\nO statusu turizma u Smederevu danas, o prilikama za razvoj i unapređenje turističke ponude, govorili su predstavnici Regionalne razvojne agencije Braničevo-Podunavlje, Privredne komore Srbije, Ekonomsko-trgovinske škole u Smederevu, kao i Gradskog saveta lokalnih biznisa, noovostvorene mreže malih i srednjih smederevskih biznisa. Izostalo je prisustvo predstavnika Grada Smedereva, a na kraju je pružena prilika i posetiocima da iznesu svoja mišljenja o ovoj značajnoj temi.\n30/11/2021, 6:28 am


Foto: Aleksandar Plavevski/EPA / RAS Srbija\nPolovina Srba ima slovensko poreklo, dok je u drugoj polovini najviše onih s genima starosedelaca Balkana, kaže rukovodilac Srpskog DNK projekta Milan Rajevac povodom Svetskog DNK dana, i dodaje da su se u genetski kod Srba "upisali" i Germani i Kelti, ali i narodi sa Kavkaza i Bliskog istoka.\nU bazi Srpskog DNK projekta, koji je pre sedam godina pokrenulo Društvo srpskih rodoslovaca "Poreklo", a koji se sprovodi u saradnji s Centrom za forenzičku i primenjenu molekularnu genetiku Biološkog fakulteta u Beogradu, nalazi se više od 4.500 podataka testiranih Srba iz svih krajeva bivše Jugoslavije, a koji pokazuju da je polovina Srba po muškoj liniji slovenskog porekla.\n- Reč je o dve osnovne haplogrupe I2a i R1a, dok je u drugoj polovini najviše onih koji imaju balkansko starosedelačko, odnosno, preslovensko poreklo - kaže Rajevac za Tanjug.\n- Haplogrupa I1, koja se vezuje za germanske narode, prisutna je kod skoro devet procenata stanovništva, tako da svaki 10 ili 11 Srbin ima germansko poreklo - objašnjava Rajevac česte medijske naslove da je svaki deseti Srbin Viking.\nFoto: Reddit via brilliantmaps.com / screenshot\n- To može da se kaže za Prijepolje i okolinu gde je najviše onih koji imaju poreklo od Vikinga, tamo ih je više od 20 procenata. Razlog je haplogrupa R1a, inače, karakteristična za pleme Drobnjaka, jedno od najraširenijih u srpskom narodu - rekao je Rajevac.\n- Moguće je da postoji određeni procenat haplogrupa koje su Turci preneli na Balkan, ali to nije utvrđeno. Čak i kod Bošnjaka je neznatan genetski upliv Turaka - navodi Rajevac.\n- Pokazalo se da su njih dvojica imali zajedničkog pretka. Istraživanja, recimo, ukazuju i da bi dinastije Karađorđević i Obrenović mogle da pripadaju istoj grani - navodi Rajevac.\nZašto je važno da baš sutra osmaci rade sve drugo SAMO DA NE UČE i kako će im to biti NAJBOLJA PRIPREMA ZA POLAGANJE MALE MATURE


Da li je vaše dete stvoreno da postane uspešan model? - Foto IN Magazin\nby Maja Dašić · Published 29. марта 2016. · Updated 15. октобра 2016.\nKoliko puta vam se desila situacija, šetate ulicom, razgledate izloge, a onda vam pogled privuče ogroman bilbord sa slikom neodoljivog mališana koji vam svojim milim pogledom u trenutku razvedri dan. Opčinjeni koračate s osmehom na licu i shvatate da u vašem domu gajite dete koje svojim osmohom nikog ne ostavlja ravnodušnim. Ako konstantno potvrdno klimate glavnom čitajući predhodne redove onda je vreme da proverite potencijal svog deteta u narednom tekstu i pružite mu mogućnost da zasija u svetu modelinga.\nStrpljiva deca su poželjna\nVaša želja i najbolja namera da svoje dete pretvorite u uspešnog modela nisu dovoljne. Najbitnije od svega je da vaš mališan uživa u slikanju jer modeling jeste zabavan ali ne zaboravite da je pre svega posao. Ukoliko je vijanje po sobi kako bi ste se slikali vaša svakodnevnica, velika je mogućnost da ovaj posao nije vaš pravi izbor. Naravno da svako dete ponekad ima ovakve hiperaktivne faze ali ako većinu svog vremena srećno skače da se fotografiše i rado prati vaše instrukcije onda smo na tragu velikog potencijala.\nStidljivost (ne) pred kamerama\nBudite svestni da će vaš mališan imati tokom snimanja stalan kontakt sa nepoznatim ljudima. Stidljivost može predstavljati ogromnu prepreku u ovom poslu. Nepoznata okolina i ljudi oko njega mogu izazvati stidljivost ali i strah. Pre nego se upustite u svet modelinga budite sigurni da se situacija u kojoj se vaše dete prestravljeno krije iza vaših nogu neće dogoditi.\nU svetu mode spoljašnost igra veliku ulogu, ljupkost i lepota će učiniti da budete na pola puta do posla ali kao i u ostalim sferama modelinga i ovde će harizma učiniti da baš vaše dete dobije angažman. Ličnost deteta će se u pravom svetlu pokazati kroz komunikaciju sa fotografom, ljudima na setu, drugom decom kao i načinom na koji će izvesti zadate situacije. Ključ uspeha krije se u vašem mališanu ali i u njegovoj želji da to podeli sa drugima.\nSpremnost na prilagođavanje je osnovna karakteristika modelinga. Mnogo audicija organizovanih u različitim vremenskim periodima istreniraće vas da uvek budete na oprezu sposobni da lako izmenite svoj raspored. Česta i dugotrajna čekanja biće još jedan ne tako glamurozan detalj na koji ćete trebati da se pripremite. Uvek razmišljajte nekoliko koraka unapred, imajte na umu da detetu uvek obezbedite obrok ukoliko se audicija oduži ali i način na koji ćete da okupirate njegovu pažnju tokom čekanja.\nModeling pruža neverovatna iskustva i njegove dobre strane učiniće da zanemarite poteškoće koje su prisutne u svakom poslu. Setovi na kojima učestvuju deca su uvek zabavna tako da ćete se super provesti na svakom snimanju. Ukoliko u svom detetu prepoznajete kvalitet potrudite se da mu omogućite šansu da oseti sve njegove čari. Budite svesni svih benefita koje modeling pruža. Vaše dete će tokom rada naučiti da bude opuštenije u komunikaciji s ljudima, izgradiće osećaj odgovornosti, steći samopouzdanje ali i mnoge kontakte i preporuke koje će mu pomoći u kasnijim godinama tokom ličnog profesionalnog razvoja. Setovi na kojima učestvuju deca su uvek zabavna tako da ćete se super provesti na svakom snimanju.\nTags: decafoto modelimodelmodeling\nNext story Odelo ne čini čoveka, ali puno o njemu govori\nPrevious story Zašto modne agencije zahtevaju polaroid fotografije


Zbogom šinama, "biće kao kod Beograda na vodi"\nGradska uprava Beograda u maju će raspisati tender za uređenje dela Karađorđeve ulice i Trga Republike, ukupne vrednosti 15 miliona evra.\nVaš delić raja: Počinje prodaja stanova u BW Magnolia\nKompanija Belgrade Waterfront objavila je početak prodaje stanova u najnovijoj zgradi BW Magnolia, dizajniranoj za miran život u samom centru grada. Prodajni dan je petak, 11. maj od 10 sati u...\nBeograd na vodi, projekat novog urbanog gradskog centra u Beogradu, koji je ujedno i najveći građevinski poduhvat u Srbiji, predstavljen je na ovogodišnjem forumu Svet nekretnina (Realty Wolrd) u...\nOtkriven uzrok požara u zgradi "Beograda na vodi"\nPožar u jednoj od zgrada "Beograda na vodi" izbio je nakon što je jedan od radnika vario nosač za klimu, nezvanično saznaje B92.net.\n12:54 >> 13:31\nUgašen požar u "Beogradu na vodi": Radnici evakuisani (VIDEO, FOTO)\nVatrogasne ekipe lokalizovale su požar koji je oko podneva izbio na jednoj od kula "Beograda na vodi". Trojici radnika ukazana je lekarska pomoć zbog gutanja dima, potvrđeno RTS-u u policiji.\nKompanija "Beograd na vodi" objavila je početak prodaje D rezidensis et d Sent Redžis Belgrejd (The Residences at The St. Regis Belgrade) kolekcije luksuznih apartmana prvi put predstavljenih u...


Srbija: Izgradnja postrojenja za prečišćavanje otpadnih voda u TENT A - Serbia Energy\nSerbia Energy Balkan I Energetika|Srbija Energetika|Srbija: Izgradnja postrojenja za prečišćavanje otpadnih voda u TENT A\nSrbija: Izgradnja postrojenja za prečišćavanje otpadnih voda u TENT A\nPublished on 7. July 2016. , Srbija Energetika\nSva voda koja bude prečišćena biće tog kvaliteta da će moći da se uliva u reku Savu, odnosno da bude u nivou voda druge kategorije\nIzgradnja postrojenja za prečišćavanje otpadnih voda u Termoelektrani „Nikola Tesla A“ u Obrenovcu privodi se kraju, što za JP EPS predstavlja još jedan značajan doprinos na unapređenju životne sredine. Značaj ovog ekološkog projekta je veći i zbog činjenice da se realizuje u termoelektrani u kojoj su instalisani najveći termokapaciteti u čitavoj srpskoj elektroprivredi.\n– Sva ta voda koja bude prečišćena biće tog kvaliteta da će moći da se uliva u reku Savu, odnosno da bude u nivou voda druge kategorije. To je voda koja je bezbedna za čitav ekosistem reke, kao i za kupanje. Kvalitet prečišćenih voda mora biti u dozvoljenim MDK granicama koje propisuju domaće zakonske norme i evropska regulativa, a tako će i biti – ističe Ljiljana Velimirović, vodeći inženjer za cevovode u Sektoru investicija ogranka TENT i koordinator na ovom projektu.\nSvi radovi treba da se završe do kraja juna, sem radova na postrojenju koje finansira EPS.\n– Postrojenja koja se finansiraju sredstvima EU moraju, po nalogu iz Brisela, da budu završena, ispitana i predata na upotrebu do ovog roka. To znači da sva ova postrojenja moraju biti funkcionalno osposobljena za rad i da ostvare sve one izlazne parametre prečišćene vode shodno zahtevima tenderske dokumentacije. U toku je obuka osoblja koje će se brinuti o postrojenjima G1 i ODG (odsumporavanje dimnih gasova). Nakon perioda njihovog probnog rada od mesec dana, slede garancijska ispitivanja, primopredaja postrojenja i garancijski period od godinu dana. Tada je izvođač dužan da sve eventualne nedostatke otkloni – pojašnjava Ljiljana Velimirović.\nJedino postrojenje koje neće raditi nakon isteka probnog rada je ODG, jer još nije izgrađen sistem za odsumporavanje dimnih gasova i ono će, nakon testiranja, morati da se konzervira.\n– Trenutno razgovaramo sa isporučiocima opreme, koji će nam reći na koji način da to uradimo i ovo postrojenje zaštitimo dok se ne izgradi sistem za odsumporavanje. U međuvremenu, TENT-ova ekipa stručnjaka je boravila u Sloveniji gde je napravljeno pilot-postrojenje identično našem postrojenju ODG-a. Rezultati su pokazali da ovo postrojenje za prečišćavnje može da izdvoji sulfate i nitrate i da preradi vodu na zakonom zadate MDK vrednosti – istakla je Ljiljana Velimirović.\nPrečišćavanje otpadnih voda radiće se u nekoliko postrojenja, koja su razmeštena u obimu od 3 km na lokaciji TENT A. U svakom od njih tretiraće se različite vrste otpadnih voda koje nastaju u termoelektrani: od zaugljenih, zamazućenih, zauljenih otpadnih voda, zatim sanitarnih, do otpadnih voda koje će nastajati u procesu odsumporavanja dimnih gasova.\nUkupna vrednost ovog projekta je 9,5 miliona evra. Šest miliona evra je obezbeđeno kroz donaciju EU (IPA fond 2011), dok je 3,5 miliona evra obezbedio JP EPS.\nKonzorcijum za veliki posao\nZa izvođača radova izabran je konzorcijum firmi „Esotek” iz Velenja, koji je lider, i MPP „Jedinstvo” a. d. Sevojno, s kojima je ugovor potpisan u julu 2014. godine. Radovi na postrojenju počeli su 25. maja 2015.\nKapacitet postrojenja za prečišćavanje zaugljenih otpadnih voda (G1) je 150 kubnih metara na čas, postrojenja za prečišćavanje zauljenih otpadnih voda (U1) 500 kubnih metara na čas (uključuje i 100 kubnih metara vode na čas iz postrojenja za prečišćavanje zamazućenih otpadnih voda UM1). Kapacitet postrojenja za prečišćavanje otpadnih voda koje nastaju procesom odsumporavanja dimnih gasova (ODG) je 100 kubnih metara na čas.\nPovršina kompletnog objekta (G1) je nešto veća od 1000 kvadratnih metara. Obodni kanal, napravljen od betona opasuje kompletnu dopremu uglja, dugačak je oko 1,5 kilometar i služi kao akumulacioni bazen, zapremine 250 metara kubnih.\nZa izgradnju najvećih objekata ODG, G1 i obodnog kanala bez U1 (čija izgradnja još traje) utrošeno je 3.700 kubika betona i 340 tona armature.


INTERVJU Tatjana Matić: Trebaju nam novi izborni zakoni, predložićemo da se glasa za konkretne kandidate sa stranačke liste | Novosti.RS\nOna tvrdi da, uprkos pandemiji, "Vlada Srbije postiže izvanredne rezultate, posebno u odnosu na izazove zbog krize koja potresa ceo svet":\n- Velika je čast raditi u timu predsednice Vlade Ane Brnabić, i posebno sam ponosna na rezultate koje postiže Ministarstvo trgovine, turizma i telekomunikacija.\n- Smatramo da je postojeći izborni zakon loš i destimulišući za stranačke aktiviste, s obzirom na to da se unapred zna ko će dobiti poslanička mesta. Potreban nam je novi, kojim bi se zadržao proporcionalni sistem, ali bi građanima bilo omogućeno da glasaju i za konkretne kandidate sa te izborne liste. To bi nateralo stranke da kandiduju najbolje ljude koji imaju uticaj u svojim sredinama. Raspodela mandata bi se obavljala u odnosu 70:30, što znači da bi se najveći broj poslanika birao na osnovu ostvarenih rezultata, a 30 odsto mandata bi određivala stranka zbog teritorijalne, rodne ili druge ravnopravnosti. Samo još dve zemlje u Evropi imaju sličan model kao ovaj naš sadašnji i zato ga treba menjati i dodatno ga približiti biračima.\n- Iako se vrednost plasmana na Kosovo još nije vratila na nivo koji je imala pre uvođenja taksa, u prošloj godini ona beleži povećanje od čak 197,1 odsto sa iznosom od 251,7 miliona evra, dok vrednost dopreme beleži rast od 8,8 odsto u odnosu na 2019. godinu i iznosi 25,4 miliona evra.\n- Očekujem potpisivanje novog sporazuma o partnerstvu, trgovini i saradnji sa Ujedinjenim Kraljevstvom krajem sledeće nedelje. Privremena primena tog sporazuma biće moguća već od kraja maja ove godine, što je značajno zbog interesa srpskih privrednika koji su izloženi povećanim troškovima u trgovini sa Britanijom od 1. januara. Trgovinska razmene je pala za 19 odsto, u poređenju sa istim periodom prošle godine.\n- Trenutno pregovaramo sa Izraelom. Dan nakon potpisivanja zajedničke izjave između Srbije i Grčke, Hrvatska je takođe objavila da će ulazak naših turista biti moguć sa digitalnim sertifikatima o vakcinaciji (sve vakcine su validne), i sa PCR i antigenskim testovima. Takođe imamo najavu da će Turska ukinuti PCR testove za naše građane. Naš cilj je da pre svega olakšamo kretanje građana u zemlje regiona i naravno Evropske unije. U tom smislu očekujemo i izjašnjavanje država članica EU o predlogu zelenog digitalnog sertifikata.\n- Zajednička izjava, koju sam potpisala sa ministrom turizma Grčke Harisom Heoharisom finalni je korak ka zaključenju Memoranduma o međusobnom priznavanju digitalnih sertifikata. Postoje svi tehnički preduslovi za priznavanje sertifikata. Na pragu smo potpisivanja i ovog memoranduma. Pod određenim uslovima građani će moći da putuju u Grčku preko Severne Makedonije od 14. maja, a preko Bugarske od sredine aprila.\n- Tržište telekomunikacija u Srbiji je veoma razvijeno i konkurentno i borba za udeo na tržištu je uobičajena poslovna praksa, ne samo kod nas. Resorno ministarstvo i regulator u okviru svojih nadležnosti vode računa da se propisi u oblasti zaštite konkurencije i posebno zaštite prava korisnika primenjuju na odgovarajući način.\nTatjana Matić Ministarka Tatjana Matić izborni sistem Ministarstvo trgovine i turizma


Poslovni adresar Austrije - www.advantageaustria.org\n63 pronađenih mogućnosti za poslovnu saradnju\nPoslovni adresar Austrije\nŽelite da uvezete proizvode ili usluge iz Austrije? Interesujete se kao izvoznik ili investitor za austrijsko tržište? Planirate putovanje u Austriju ili ste zainteresovani za podatke o privredi, politici i društvu te zemlje? Na ovim stranicama smo za Vas prikupili sve važne informacije o Austriji kao privrednoj lokaciji.\nOvde ćete naći informacije za nesmetani uvoz iz Austrije: skup činjenica o svim privrednim granama u Austriji, važne ugovorne… Više o tome\nPouzdane i aktuelne informacije o austrijskom tržištu, uvoznim odredbama, ugovorima, načinu distribucije, reklamiranju i… Više o tome\nAustrija je bezbedno mesto za poslovanje u stabilnim uslovima, poseduje dinamično okruženje za istraživanje i razvoj, a poznata je… Više o tome\nDa li Vas interesuje život i rad u Austriji? Ovde ćete da pronađete korisne osnovne informacije o okvirnim uslovima doseljenja za… Više o tome\nAustrija raspolaže izvanrednom infrastrukturom koja u potpunosti može da zadovolji potrebe kako poslovnih ljudi tako i turista.… Više o tome\nBrzo i precizno informišemo o privrednim podacima, globalnoj ulozi i internacionalnom angažmanu Austrije: sa ovim brojevima i… Više o tome\nAustrija predstavlja sam vrh u pogledu privrede. Naš imidž-video će vas u nepuna tri minuta informisati zašto je austrijska… Više o tome


Inicijativa da onkolog Žorž Mate dobije ulicu u Beogradu\nBeta 11. maja 2016. 12:05\nPoverenik za informacije od javnog značaja i zaštitu podataka o ličnosti Rodoljub Šabić uputio je Skupštini Beograda inicijativu da jedna ulica u prestonici dobije ime francuskog onkologa Žorža Matea, koji je spasio živote petorici srpskih naučnika ozračenih u incidentu u nuklearnom reaktoru u Vinči 1958. godine.\nKako je objavljeno na sajtu poverenika, inicijativa je pokrenuta jer je Mate „veliki i zaslužni prijatelj“ Srbije i Beograda.\nIncident u nuklearnom reaktoru u Vinči dogodio se 15. oktobra 1958. godine kada je šest fizičara ozračeno visokom dozom radioaktivnog zračenja.\nFrancuski onkolog spasio je život petorici srpskih naučnika uspešnom transplantacijom koštane srži, a tokom sankcija devedesetih, donosio je lekove i pregledao pacijente obolele od raka u Kliničko-bolničkom centru „Bežanijska kosa“.\nŽorž Mate (1922-2010) osnovao je prvo evropsko udruženje za onkologiju i zbog zasluga za razvoj medicine i pomoći gradjanima Srbije, 7. maja 1981. godine izabran je za inostranog člana Srpske akademije nauka i umetnosti.\nBio je i počasni član Kraljevskog medicinskog udruženja u Velikoj Britaniji i Njujorške akademije nauka, a ušao je i u najuži izbor za Nobelovu nagradu za prvu uspešnu transplantaciju koštane srži u svetu.


Sistemi za ventilaciju nisu čišćeni pet godina: Pogon „Krušik akumulatora“\nKako pričaju sindikalni lideri Zoran Solunac i Zoran Mijatović, zbog nekoliko puta veće zagađenosti od dozvoljene, radnici koji rade sa teškim metalima za baterije i akumulatore, nedavno su bili prinuđeni da prekinu rad, nakon čega su dobili upozorenja o otkazu. Menadžment se, kako kažu, ne obazire na izveštaj beogradskog Instituta za zaštitu na radu koji pokazuje da koncentracija kadmijumske prašine u pogonima daleko prelazi dozvoljeni nivo, odnosno, „da nisu primenjene propisane mere bezbednosti za zdravlje na radu”.\n- U pojedinim pogonima, poput izrade aktivne mase, prerade elektroda i galvanizacije, koncentracija kadmijumske prašine je 1,5 miligrama po metru kubnom, a maksimalna dozvoljena koncentracija je 0,05 miligrama. Zagađenju, koje je 30 puta veće od dozvoljene vrednosti, neposredno je izloženo 30 zaposlenih, uglavnom ljudi starijih od 40 godina. Kadmijum je otrov koji ostaje u organizmu celog života, stradaju meka tkiva unutrašnjih organa. Međutim, mi ne znamo ko je u kakvom zdravstvenom stanju, pošto je poslednji sistematski pregled obavljen prošle jeseni - priča Solunac. On kaže da su merenja obavljena u aprilu 2008. godine, sa rokom važenja od tri godine, ali napominje da trenutno stanje može biti samo gore, „jer ventilacija nije čišćena pet godina”.\n- Kada smo menadžment upozorili na to, kao i na činjenicu da ljudi rade sa neadekvatnom HTZ opremom, dobili smo odgovor da je takvo stanje bilo i pre privatizacije - kaže on.\nDok su radnici u proizvodnji ugroženi uslovima rada, kažu sindikalci „Krušik akumulatora“, „administrativni sektor je ugrožen zastrašivanjem”. Naime, kako tvrde, zaposleni u tom sektoru morali su da potpišu aneks ugovora sa rigoroznom kaznom od 12 neto zarada u slučaju „povrede tajnosti informacija”.\n- Ove godine smo imali samo jedan razgovor sa direktorom Kristoferom Čarlsom Batersom. Na pitanja o investicijama, bezbednosti na radu i platama, nije imao nikakav odgovor, ali je tražio da utičemo na radnike da povuku tužbe - ističe Zoran Mijatović.\nNEVREME I U IVANJICI "Ovo je nezapamćeno, voda je vukla drveće, ljudima su poplavljene kuće"\nVelika količina kiše koja je u popodnevnim satima pala na području ivanjičke opštine u nekoliko mesnih zajednica izazvala je ogromne probleme. Nevremenom su najteže pogođena sela Devići, Ostatija i Brusnik gde je voda poplavila stambene objekte, poljoprivredno zemljište, a neprohodno je i nekoliko putnih pravaca.\nPOPLAVE Poginula žena, srušena dva mosta kod Kladova, evakuisano 370 ljudi\nPodvrška reka koja se jutros izlila iz svog korita, usled obilnih padavina srušila je most na državnom putu Kladovo–Negotin, i potopila ga u Dunav. U selu Podvrška poplave su odnele jedan ljudski život, a do sada je evakuisano 370 ljudi. Takođe je srušen i most kod sela Velesnica.\nSpor dug 11 godina: Kupljeni plac od opštine “nestao” u katastru\nSlaviša Stević iz Požarevca već 11 godina obija sudske pragove da bi dokazao da je plac koji je kupio od opštine Golubac za izgradnju vikendice u turističkon naselju “Vinci” - njegov.\nPrave cene stižu tek sa sniženjima\nLetnja sniženja cena odeće i obuće počeal su u većini radova, a zadovoljni su i kupci i prodavci. Kupci jer mogu da dođu do garderobe kakvu žele po bar malo nižoj ceni\nERGELA LIPICANERA U ZATVORU Neobični štićenici KPZ u Sremskoj Mitrovici\nOsuđenici, čuvari i zaposleni civili zajedno se brinu o 33 lipicanera u ergeli Kazneno-popravnog zavoda u Sremskoj Mitrovici.\nPrijepolje nagradilo talentovane đake i studente\nOpština Prijepolje nagradila je više od 100 talentovanih učenika i studenata, a najveću nagradu, 106.500 dobila je Jovana Gluščević, učenica Tehničke škole.\nNekada najpopularnija kafana u Loznici prolazi kroz svoje NAJTUŽNIJE DANE\nČuvena loznička kafana “Central”, nekada najpopularniji ugostiteljski objekat u podrinjskom kraju, preživljava svoje najtužnije dane.


Većina migranata želi da dođe do zemalja Evropske unije.\nZvanični podaci pokazuju da se Crna Gora suočava sa povećanim brojem izbjeglica iz Sirije koji, preko Grčke i Albanije, ulaze u Crnu Goru koja im služi kao dio rute na putu ka državama Zapadne Evrope.\nPored redovne procedure koju migranti prolaze na crnogorskim granicama, a potom prijave i boravka u Centru za azilante bilježi se i sve veći broj ilegalnih prelazaka i krijumčarenje migranata. Višečlane porodice sa malom djecom i ruksacima na leđima, i dugo ubjeđivanje sa taksistima - slike su izbjeglica iz Sirije koji ovih majskih dana prolaze kroz Nikšić na putu ka obećanim zemljama Zapadne Evrope.\nIzbjeglice iz Podgorice uglavnom redovnim autobuskim linijama dolaze u Nikšić, gdje se kratko zadrže da bi nastavili put dalje, ka Bosni i Hercegovini i drugim zemljama koje ih čekaju na putu ka Zapadnoj Evropi. Tokom boravka u Nikšiću najčešće se smjeste na travnjacima u okolini autobuske i željezničke stanice ili u gradskom parku.\nVećina ne želi da priča za medije, ali je Mustafa koji dolazi iz Sirije pristao da za Radio Slobodna Evropa, na klupi u nikšićkom parku, u prisustvu druga Malika koji ne govori engleski jezik, ispriča iskustva sa puta do Crne Gore.\n"Mi smo iz Sirije ali smo došli ovdje preko Turske, Grčke i Albanije i na kraju smo stigli u Crnu Goru. Danas smo došli i ne znamo gdje ćemo ići, u hotel ili ćemo ostati ovdje na klupi u parku. On je Malik, a ja sam Mustafa. Idemo u Holandiju. Tamo je lijepo. Ovdje su dobri prema nama, kao i u Srbiji, ali ja planiram da moju porodicu dovedem do Evrope. Moj prijatelj Malik je došao sa mnom. Tu su i njegova žena i djeca. I on takođe hoće da ih vodi u Holandiju", kaže Mustafa.\nOn objašnjava da do sada nijesu imali većih problema, ali dodaje i da su tri dana pješačili u strahu da u autobusima u Grčkoj, zbog pojačanih policijskih kontrola, ne budu zadržani. Noć u Nikšiću će zbog Malikove djece provesti u nekom od hotela, iako su prvo razmišljali da prespavaju na klupi u parku.\n"Sjutra možda u BiH, Hrvatsku, Sloveniju. Pješačili smo tri dana na putu iz Grčke. Nijesmo mogli autobusom jer su mi kazali da to ne smijemo zbog policije", ispričao je za Radio Slobodna Evropa (RSE) Mustafa, koji je izbjegao iz Sirije.\nVišečlane porodice sa malom djecom i ruksacima na leđima, i dugo ubjeđivanje sa taksistima – slike su izbjeglica iz Sirije koji ovih majskih dana prolaze kroz Nikšić (ilustrativna fotografija)\nHotelijeri i nikšićki taksisti ovih dana zbog povećanog obima posla "zadovoljno trljaju ruke", jer često imaju neplaniranu zaradu pošto svakodnevno prevoze migrante iz Sirije do Golije ili Vilusa, naselja koja se nalaze nedaleko od crnogorske granice sa BiH. Tamo migrante čeka osoba koja poznaje mjesta gdje ilegalno mogu preći granicu, i ući na teritoriju BiH, objašnjava za RSE nikšićki taksista čiji je identitet poznat redakciji.\n"Jednu porodicu izbjeglica iz Sirije sam vozio do Pljevalja. Oni su odabrali granicu, gore na sjeveru, da bi ušli u grad Čajniče... Tako je odlučila ta porodica, a inače ima ekipa koje biraju da idu preko Golije, preko Vilusa, preko Petrovića... Taj dio pograničnih mjesta, i taj dio Bosne. Ja sam porodicu vozio do Pljevalja i onda smo krenuli lijevo ka pograničnom mjestu Metaljka. Tamo je bila granična policija koja nas je zaustavila", priča taksista.\nZatim mu je, kako navodi taksista, policija kazala da ne mogu preći jer to nije zakonito.\n"Ja sam im ponudio dvadeset eura da nas puste. Policija je pristala, ali su mi rekli da sirijsku porodicu vratim u Pljevlja. Da ih ostavim tamo negdje i da se zadrže petnaest minuta, dok ja popijem kafu negdje, i da ih opet pokupim i vratim do Metaljke i grada Čajniča... Porodica je potom normalno ušla u Bosnu", tvrdi nikšićki taksista.\nIzbjeglicama iz Sirije koji žele da prenoće u Nikšiću taksisti pronađu hotelski ili apartmanski smještaj, priča taksista i ističe da njegove kolege i on do sada nijesu imali nikakvih problema sa policijom dok su prevozili izbjeglice iz Sirije na odredište koje zatraže.\nNačelnik Odsjeka za nadzor državne granice Vojislav Dragović potvrdio je za RSE da se u Crnoj Gori ovih dana, kao i u nekoliko prethodnih mjeseci, bilježi povećan broj migranata. Dragović objašnjava da su zbog toga pojačane kontrole crnogorske policije duž granice. Ipak, Dragović priznaje da se bilježi i povećan broj ilegalnih ulazaka u Crnu Goru ali i izlazaka iz Crne Gore u BiH, uprkos činjenici, objašnjava Dragović, da imaju dobru saradnju sa kolegama iz Bosne i Hercegovine.\n"Činjenica je, s obzirom na razuđenost granice i na sve ono što u ovom trenutku nedostaje graničnoj policiji da to sve bude zatvoreno onako kako mi želimo, da dio tih ljudi ilegalno pređe na teritoriju Bosne. Ali onda se trudimo da, u saradnji sa kolegama iz Bosne, prihvatimo sva ona lica koja su prošla kod njih, a dokazali smo ili smo uvidjeli da su ona prethodno boravila na teritoriji Crne Gore", kaže Dragović.\nNadležni u Crnoj Gori se nadaju da će se u narednim nedjeljama smanjiti priliv izbjeglica iz Sirije, a do tada se svakodnevno pojačano kontrolišu i nadziru granice, posebno - objašnjava Vojislav Dragović - granica prema Albaniji.\nDragović ponavlja da postoji mogućnost postavljanja žičanih ograda prema Albaniji u slučaju "određenog povećanja broja migranata, mimo redovnih granica" jer je postavljanje žičane ograde "u skladu sa planom Vlade".\n"A na nama je da mi pripremimo sve da ako dođe do tog većeg i značajnijeg priliva migranata da onda aktiviramo sve ono što nam je planom Vlade predviđeno", zaključio je Vojislav Dragović.\nInače, crnogorska Vlada je prihvatila donaciju Mađarske u vidu spiralne bodljikave žice kako bi se zaštitila od većeg priliva izbjeglica koja još nije postavljena.\nNa sjednici od 26. aprila ove godine Vlada je potvrdila Ugovor između Ministarstava unutrašnjih poslova Crne Gore i Mađarske kojim je predviđeno da mađarska Vlada donira crnogorskoj spiralnu bodljikavu žicu za pokrivanje 25 kilometara državne granice, kako bi se, kako se navodi, Crna Gora pripremila za mogući veći priliv migranata.\nDonacija je oslobođena svih javnih davanja uključujući i troškove carine i poreza na dodatu vrijednost.\nUgovorom je, između ostalog, predviđeno da Vlada Viktora Orbana obezbijedi transport žice do Crne Gore, kao i da pošalje stručnjake koji će obučiti crnogorske policajce kako da postave žicu.\nNe zna se na kom bi dijelu crnogorske granice mogla biti postavljena spiralna bodljikava žica. Dio granice sa Srbijom, Albanijom i Kosovom gdje su najveće šanse za priliv migranata dug je 296 kilometara.\nOd ilegalnog ulaska u BiH odvraćeno 155 migranata, Hrvatska jača kontole\nZvizdić: Institucije BiH isključivo nadležne za pitanje migranata


07-12-2021 10:01 Srbija Politika Video\nPrilikom sinoćnog gostovanja na regionalnoj TV Telemark, Aleksandar Maksimović, visoki funkcioner gradskog odbora SNS u Čačku i zamenik predsednika skupštine grada izneo je skandalozne tvrdnje da u redovima SNS „ima dosta ljudi koji su spremni da sednu u svoja vozila i da ulete u tu masu” – misleći na subotnje okupljanje na blokadi saobraćaja u Preljini. On je pozivajući se na veliki broj članova SNS izjavio da „samo 1% tih ljudi da se pojavi razbili bi to i odneli bi ih kao da ne postoje”.\nAleksandar Maksimović (Foto: Jutjub)\nNa njegove pretnje reagovao je lider Dveri Boško obradović.\n- Ovo ne samo da je uznemirilo javnost u našem gradu već predstavlja javno izrečenu pretnju po bezbednost građana i javni red i mir. Pozivamo Policijsku upravu grada Čačka da hitno reaguje i privede Maksimovića radi saznanja o kojim se licima i planovima o vršenju nasilja i pokušaja masovnog ubistva radi. Ukoliko bi došlo do najavljenih teških i opasnih incidenata od strane neodgovornih članova SNS u Čačku, posledice mogu biti fatalne po život građana. Takav scenario, koji Maksimović javno direktno najavljuje i priželjkuje, mora biti sprečen a oni koji ga planiraju krivično gonjeni. U suprotnom, sva odgovornost biće na nadležnim istražnim organima, pre svega tužilaštvu i policijskoj upravi grada Čačka zbog neadekvatnog preventivnog delovanja – rekao je Obradović.\nOn kaže da ovakvi istupi pojedinaca u političkom životu su apsolutno nedopustivi i moraju biti strogo kažnjeni.\n- Tražimo momentalnu smenu zamenika predsednika skupštine grada Čačka Aleksandra Maksimovića koji je na ovaj način spreman da se obračuna sa građanima i da ih liši čak i života. Programsko opredeljenje Srpskog pokreta Dveri je da je Zakon o lustraciji kao pravni instrument jedan od ključnih elemenata da bi došli do toliko željene promene kompletnog političkog sistema u Srbiji. To znači da bi politički preletači od G17+ do SNS poput Maksimovića morali da budu lustrirani, odnosno da im bude zabranjeno obavljanje bilo kakve javne funkcije u budućnosti. Ali, do promene vlasti i lustracije potrebno je zaustaviti ovako opasne planove za bukvalnu likvidaciju mirnih i nenasilnih učesnika narodnih protesta u Preljini koji imaju više nego opravdane zahteve da se zaustavi otvaranje rudnika litijuma od strane po zlu čuvene strane multinacionalne kompanije „Rio Tinto” i spreči ekološka katastrofa i negativne posledice po zdravlje građana. Pozivamo građane Čačka i okoline da se ponovo vidimo na novoj tročasovnoj blokadi u subotu, 11. decembra u 14 časova u još većem broju i da istrajemo u našim zahtevima, uprkos ovakvim skandaloznim pokušajima pretnji i zastrašivanja od strane vlasti – kaže Obradović.


Meč devetog kola Super lige Srbije Radnik odigrava danas od 16 časova kada će na svom terenu dočekati ekipu Rada iz Beograda. Intenzivne pripreme i rad na taktikama za ovu utakmicu okarakterisali su period od nedelju dana iza nas. Po rečima stratega Surduličana i poslednji meč sa ekipom Vojvodine u Novom Sadu daje optimizma, iako je nedostajao dobar rezultat, no on kaže da je zadovoljan igrom i novim momentima, te da se može očekivati izlazak iz lošeg niza:\n„Sigurno je da je za nas ovo jedan težak period, malo optimizma daje nam jako dobra utakmica u Novom Sadu, gde je sem rezultata sve drugo bilo dobro. Imamo dobar kvalitet i pojedinačno i kolektivno momci su stvarno dobri, samo treba vremena da pokažu to do kraja. Igramo sa jednim velikim klubom koji ima veliku tradiciju i koji je u hodu napravio dobru ekipu pa u Surdulicu dolaze sa puno samopouzdanja. Ja sam veliki optimista pred ovu utakmicu, naši momci polako podižu formu i mislim da je vreme da pobedimo. Jako je specifična sezona, pobeda bi mnogo značila svima... i momcima i klubu.....da se vrati samopouzdanje i da se skine jedan veliki teret. Ponavljam momci su radili dobro, odlično su trenirali, eno u prošlom kolu se videlo da polako podižemo formu i mislim da ćemo protiv Rada biti onako pravi i napokon osvojiti ta tri boda.“ – rekao je na konferenciji pred utakmicu trener Radnika, Slavoljub Đorđević.\nSa puno optimizma u meč ulazi i Milan Makarić, veruje u svoje saigrače i nada se dobrom ishodu meča:\n„Dolazi nam ekipa sa dosta iskusnih i kvalitetnih igrača. Dolaze iz pobede u prošlom kolu, dok je nas zahvatila ta loša serija. Mislim da nas očekuje jedna teška utakmica, ali verujem u ovu ekipu i stručni štab i iskreno očekujem pobedu. Tvrdim da Radnik ne zaslužuje mesto na kom se trenutno nalazi i već sutrašnjom utakmicom očekujem da izađemo iz ove zone i da se vratimo tamo gde pripadamo.“\nOsim povređenog Oreščanina, Đorđeviću će na raspolaganju biti svi igrači I tima Radnika,\nUtakmica Radnik – Rad igra se danas od 16h na Gradskom stadionu u Surdulici, i dalje bez prisustva publike, ali se detalji meča mogu pratiti na najavljenom multi prenosu na kanalu TV Arene Sport.


Srbija pridaje poseban značaj razvoju odnosa sa Bugarskom\nBeograd/Sofija, 20. januar 2021.\nMinistar spoljnih poslova u Vladi Republike Srbije Nikola Selaković razgovarao je danas u Sofiji sa premijerom Bugarske Bojkom Borisovim o političkoj, infrastrukturnoj i ekonomskoj saradnji dveju država, kao i o merama preduzetim u borbi protiv koronavirusa.\nNa sastanku, kojem je prisustvovala zamenica premijera i ministarka spoljnih poslova Bugarske Ekatarina Zaharijeva, konstatovano je da su odlični lični odnosi predsednika Srbije i predsednika Vlade Bugarske od velikog značaja za bilateralnu saradnju dveju država, koju je, međutim, neophodno intenzivirati političkim dijalogom na nivou ministara spoljnih poslova.\nSelaković je naglasio da Srbija pridaje poseban značaj daljem razvoju sveukupnih bilateralnih odnosa sa Bugarskom, kao posebno važnom susedu i prijateljskoj zemlji, u duhu međusobnog uvažavanja i bliskih veza dvaju naroda.\nOn je, na zajedničkoj konferenciji za novinare nakon sastanka sa Zaharijevom, istakao da će, završetkom auto-puta na deonici od Dragomana do Sofije, Beograd i Sofija postati dve najbliže prestonice u regionu, sa razdaljinom od približno 400 kilometara.\nMinistar je, govoreći o zajedničkim infrastrukturnim projektima sa Bugarskom, izrazio zahvalnost zamenici premijera i ministarki spoljnih poslova Bugarske na podršci koju njena zemlja pruža Srbiji u evrointegracijama, izrazivši nadu da će ona biti nastavljena.\nOn je, sa druge strane, ukazao na to da postoji odlična komunikacija vlada dveju zemalja koja datira od vremena kada je predsednik Srbije Aleksandar Vučić bio premijer, dodavši da česti susreti i saradnja dvaju ministara spoljnih poslova treba da budu impuls svemu tome.\nOn je naveo i da naša zemlja ima razumevanje prema stavu Bugarske u vezi sa Kosovom i Metohijom, ističući da je za Srbiju važno da se rešenje za to naše najvažnije državno i nacinalno pitanje traži dijalogom.\nNaša je molba da se dijalogu pruži šansa i da se ne preduzimaju neki potezi koji bi mogli da štete samom procesu dijaloga, naglasio je Selaković.\nPosebna pažnja u razgovoru bila je posvećena maksimalnom obezbeđivanju zaštite manjinskih prava za bugarsku nacionalnu manjinu u Srbiji.\nDogovorili smo direktnu liniju komunikacije i ako se dogodi neki problem da se lično čujemo, da automatski spustimo taj slučaj na niže nivoe i da probleme rešavamo u obostranom interesu, ukazao je ministar.\nOn je podsetio na to da je Srbija u dve pogranične opštine u kojima živi bugarska nacionalna manjina, Babušnici i Dimitrovgradu, otvorila dva odeljenja slobodne carinske zone iz Pirota.\nMinistar je napomenuo da se završava njihovo kompletno infrastrukturno opremanje, koje će biti odlična prilika i prostor za zajedničke investicije i dolazak bugarskih investitora, kao i obezbeđivanje zaposlenja ljudi koji žive u tim krajevima.\nPrema njegovim rečima, slobodna carinska zona Pirot proglašena je pre dve godine za najbolju carinsku zonu u Evropi i za treću u svetu, a preduzeća i kompanije koje u njoj rade 2019. godine su imale obrt od 645 miliona evra.\nZaharijeva je poručila da Bugarska neće promeniti svoj stav prema Srbiji po pitanju evropskih integracija.\nOna je najavila i da će deonica auto-puta Beograd–Sofija sa bugarske strane biti završena do kraja godine, dok je svoj deo Srbija već završila.\nZaharijeva je, govoreći o bugarskoj nacionalnoj manjini, istakla da je to još jedan od podsticaja za jačanje bilateralnih odnosa, i ocenila da Srbija ima dobro, savremeno zakonodavstvo u pogledu manjina, te da se nada da će u dobrom duhu biti rešavana pitanja važna za manjine.\nMinistar spoljnih poslova je jutros počeo zvaničnu posetu Bugarskoj obilaskom Hrama Svete nedelje u Sofiji, gde se poklonio moštima svetog kralja Milutina.\nRad na realizaciji zajedničkih ciljeva Srbije i Bugarske\nMinistar spoljnih poslova u Vladi Republike Srbije Nikola Selaković razgovarao je danas u Sofiji sa predsednikom Bugarske Rumenom Radevom, obavestivši ga o dogovorenom jačanju diplomatskih odnosa dveju zemalja i svemu što je Srbija uradila i namerava da uradi u pograničnom području.\nSelaković se tokom razgovora posebno osvrnuo na pitanje bugarske nacionalne manjine u istočnoj Srbiji, navodeći da su u tom delu otvorene slobodne carinske zone u Babušnici i Dimitrovgradu.\nRadev je ocenio da je poseta ministra spoljnih poslova Srbije Bugarskoj, nakon sedam godina, izraz novog početka u bilateralnim odnosima dveju zemalja.\nTo nas uverava u to da možemo zajedno da realizujemo zajedničke ciljeve na obe strane granice i da ćemo ulagati još više napora da se to prepozna, ne samo u našim zemljama, već i u evropskoj porodici, rekao je on.\nRadev je preneo zahvalnost Bugarske za napore predsednika Srbije Aleksandra Vučića zbog, kako je rekao, ispunjenja obaveza po pitanju bugarske nacionalne manjine, koje je preuzeo u vreme kada je bio u poseti Sofiji.\nTakođe, prenosim zahvalnost i u pogledu ispisivanja bugarskih ženskih imena, finansijsku pomoć za medije i uređivanje čitavog regiona. Nadam se da će ovi napori pomoći Srbiji na putu ka Evropskoj uniji, istakao je on.


Vučić sa Keitom o učestalim napadima Albanaca na Srbe - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić sa Keitom o učestalim napadima Albanaca na Srbe\nVučić sa Keitom o učestalim napadima Albanaca na Srbe\n11. jun 2018. Izvor: Tanjug\nPredsednik Srbije Aleksandar Vučić je u razgovoru sa pomoćnicom generalnog sekretara UN za mirovne operacije Bintu Keitom izrazio zabrinutost zbog sve učestalijih napada Albanaca na Srbe i predao joj listu incidenata koji su se dogodili tokom maja ove godine na KiM, kao dokaz o sistematskim i ozbiljnom nasilju nad Srbima koji žive u Pokrajini.\nKako je saopštila Pres služba Predsednika, Vučić je tom prilikom pozdravio dobru saradnju sa Ujedinjenim nacijama i istakao važnost UNMIK za obezbeđivanje mira i stabilnosti i zaštite srpskog naroda na KiM.\n"Srbija pridaje posebnu važnost UNMIK na KiM, u koju srpsko i drugo nealbansko stanovništvo ima najviše poverenja", istakao je predsednik Vučić.\nIstakao je i da Srbija pridaje veliki značaj naporima UN na planu promocije i očuvanja mira i bezbednosti u svetu i opredeljenja je za aktivno učešće u sistemu kolektivne bezbednosti.\nPredsednik Vučić je izrazio zadovoljstvo zbog prisustva sve većeg broja pripadnika srpskih vojnih i policijskih snaga u mirovnim misijama UN.\nOn je pozdravio napore generalnog sekretara UN Gutereša, posebno u oblasti prevencije sukoba, uz uverenje da će koherentniji pristup i jačanje istitucionalne strukture UN obezbediti veću efikasnost u odgovoru na krizne situacije.\nPomoćnica generalnog sekretara Bintu Kejta zahvalila je na učešću srpskih bezbednosnih snaga u mirovnim operacijama UN.\nSastanku je prisustvovao i šef UNMIK Zahir Tanin.\nDačić sa Keitom i Taninom o prisustvu Unmika na KiM\nPrvi potpredsednik vlade i ministar spoljnih poslova Srbije Ivica Dačić sastao se danas sa pomoćnikom generalnog sekretara Ujedinjenih nacija za mirovne operacije UN-a Bintu Keitom, kao i sa specijalnim predstavnikom generalnog sekretara UN-a i šefom UNMIK-a Zahirom Taninom.\nPredstavnica UN posebno je istakla značaj doprinosa koji Srbija, kroz učešće u pet mirovnih operacija Ujedinjenih nacija sa preko 300 pripadnika, pruža očuvanju mira i bezbednosti u svetu.\nTakođe, izražena je opredeljenost za nastavak prisustva i delovanja UN misije na Kosovu i Metohiji, u skladu sa rezolucijom SB UN 1244, kao i njenog angažmana na očuvanju stabilnosti i izgradnji poverenja među zajednicama.\nIstičući značaj koji Ujedinjene nacije imaju za Srbiju kada je reč o zaštiti teritorijalnog integriteta i suvereniteta, ministar Dačić naglasio je neophodnost očuvanja UNMIK-a kao garanta statusne neutralnosti, u nesmanjenom obimu i mandatu, kao i opredeljenost Srbije za iznalaženje kompromisnog i održivog rešenja za pitanje Kosova i Metohije.\nTakođe, izrazio je spremnost za nastavak učešća Srbije u mirovnim operacijama u okviru daljeg doprinosa kolektivnoj bezbednosti, kao i opredeljenost za dalje unapređenje saradnje Srbije i Ujedinjenih nacija u najznačajnijim oblastima delovanja Organizacije, saopšteno je iz MSP.


RTCG - Radio Televizija Crne Gore - Nacionalni javni servis :: Turizam i ekologija :: "Nedozvoljene aktivnosti brodova za istraživanje nafte"\nNVO GREEN HOME 22. 11. 2018. 13:09 >> 13:39 0\nNVO Green home apeluje na nadležne institucije da hitno stanu na kraj, kako su kazali, nedozvoljnim aktivnostima koje sprovode geofizički brodovi "Polar Empress", "Ocean Merimad" i "7-Waves", za koje tvrde da se kreću, rade markaciju i druge nepoznate i nedozvoljene aktivnosti.\nIz NVO Green Home ističu da su jutros Upravi za inspekcijske poslove i Upravi pomorske sigurnosti dostavili zahtjev kojim traže kontrolu i inspekcijski nadzor nad kretanjem geofizičkih brodova "Polar Empress", "Ocean Merimad" i "7-Waves", angažovanih na istraživanju nafte i gasa u crnogorskom podmorju.\n"To obzirom da se već od 9. novembra u kontinuitetu do najavljenih istraživanja 16. novembra i danas, ova plovila za seizmološka istraživanja kreću, rade markaciju i druge nepoznate aktivnosti i van dozvoljenih operativnih blokova", navodi se u saopštenju Nataše Kovačević iz NVO Green home.\nOna navodi da je putem satelitskog praćenja moguće vidjeti česta i planirana zaustavljanja brodova tokom pravolinijskog kretanja koja, ne samo da izlaze iz dozvoljenih blokova, nego obuhvataju polovinu svih operativnih blokova u Crnoj Gori.\n"'Institut Plavi svijet' iz Lošinja, Hrvatska, je već nekoliko dana javno upozoravao vezano za aktivnosti ovih brodova u Crnoj Gori, dok od Uprave pomorske sigurnosti, Agencije za ugljovodonike i drugih nadležnih institucija dobijamo kao građani opšte i neupotrebljive informacije", kazala je Kovačević.\nBilo bi, kaže dobro da se fokusiraju na odgovor šta ovi brodovi rade van licenciranih blokova, koliko stručnih osoba za pitanja morskog biodiverziteta iz obje uprave nadzire i kontroliše istraživanja svakodnevno, i koliko nepravilnosti je do sada procesuirano.\n"Operacije istraživanja su prema priloženim mapama, već ozbiljno zastranile i van blokova treba da se klasifikuju kao nelegalne aktivnosti. Siromašna biodiverzitetska istraživanja i monitoring morskih vrsta i staništa rađena za potrebe referentnog stanja u području blokova i zona uticaja gube i to malo smisla što su imali", ističe Kovačević.\nPosljedice, kako je kazala, nedovoljne kontrole na samom početku aktivnosti seizmoloških istraživanja već ozbiljno govore o tome koliko smo nespremni i nemoćni da sa državnog nivoa iskontrolišemo strane mega naftaške investicije.\n"Pored nepoznatog uticaja na živi svijet, radnjama je došlo do ozbiljnog kršenja međunarodnih sporazuma, konvencija kao što su ACCOMBAMS, MARPOL i EU Direktiva, što će tek doći u fokus", dodaje Kovačević.\nIz NVO Green home apeluju na nadležne institucije da hitno stanu na kraj ovim nedozvoljenim aktivnostima, te učine javnim podatke o dosadašnjem monitoringu stanja životne sredine i biodiverziteta, kao i naloženim prekršajnim i drugim mjerama.\n"Vlada Crne Gore treba hitno da uvede moratorijum na istraživanje nafte i gasa iz podmorja, s obzirom na to da postoji visoki rizik koji se iz dana u dan sve više potvrđuje", zaključuje se u saopštenju.\nIstraživanje nafte NVO Green Home


Madjari se izjašnjavaju o migrantskim kvotama\nBeta\t 2. oktobra 2016. 10:30\nMadjari se danas izjašnjavaju na referendumu o prihvatanju migranata kojim premijer te zemlje Viktor Orban želi da zvanično dobije podršku gradjana za protivljenje evropskom sporazumu o raspodeli tražilaca azila.\nPitanje postavljeno na referendumu je “Da li želite da EU ima mogućnost da propiše obavezno premeštanje nemadjarskih gradjana u Madjarsku čak i bez dozvole Parlamenta”.\nRegistrovano je 8,27 miliona glasača, a cenzus je 50 odsto upisanih birača plus jedan.\nBirači se izjašnjavaju o obavezujućim kvotama od 6.00 do 19.00 časova.\nVlada u Budimpešti je mesecima vodila nemilosrdnu kampanju i pozivala je gradjane da “pošalju poruku Briselu”, ujedno su migranti povezivani sa terorizmom, što je doprinelo povećanju ksenofobije u društvu, navodi agencija AP.\nKroz Madjarsku je prošle godine pošlo 400.000 migranata na putu ka Zapadnoj Evropi, a madjarska oštra politika koja je na meti kritika u Evropi jer uključuje ograde i proterivanja, dala je rezultat i smanjila priliv.\nŠarl de Monteskje, francuski filozof\t(1689-1755)


BANJA LUKA Izbor radnog predsjedništva\nSkupština manjeg bh. entiteta broji 83 poslanika, a nakon izbora 7. oktobra novoizabrani parlamentarci bit će zastupljeni iz osam stranaka\nPredsjednik Narodne skupštine Republike Srpske (RS) Nedeljko Čubrilović sazvao je za srijedu, 14. novembra, sastanak predstavnika parlamentarnih stranaka s ciljem pripreme prve sjednice novog saziva entitetskog parlamenta.\nZa sastanak je predložen dnevni red, na kojem je, osim utvrđivanja termina i dnevnog reda prve sjednice Narodne skupštine RS, i izbor radnog predsjedništva te rasporeda sjedenja u skupštinskoj sali za sjednice.\nTrebao bi se utvrditi i prijedlog odluke kojom se određuje broj potpredsjednika Narodne skupštine RS te zaključak o pokretanju inicijative za izbor delegata iz RS u Dom naroda Parlamentarne skupštine Bosne i Hercegovine.\nPoslanici bi se, također, trebali izjasniti i o prijedlogu zaključka o pokretanju inicijative za izbor delegata u Vijeću naroda RS, kao i prijedlogu sastava Komisije za izbor i imenovanje Narodne skupštine RS.\nEntitetski parlament RS broji 83 poslanika, a nakon izbora 7. oktobra novoizabrani parlamentarci bit će zastupljeni iz osam stranaka.\nSkupštinsku većinu imaju stranke okupljenje oko SNSD-a, čiji je lider Milorad Dodik jučer rekao da ona broji 56 poslanika.\nNajavio da će predsjednik entitetskog parlamenta ostati Nedeljko Čubrilović iz DNS-a, koji je tu funkciju obavljao i u protekle četiri godine.\nNarodna skupština Novi saziv


ANALITICARI: ESKALACIJA SUKOBA U SIRIJI, MALO VJEROVATNA\nNovi napadi i eksalacija sukoba nakon vazdušnih udara SAD, Britanije i Francuske na lokacije gde se navodno nalazi hemijsko oružje sirijskog režima, malo su verovatni, ocenjujuju analitičari za Radio Slobodna Evropa. Konstatuju kako je malo je verovatno i to da Vašington pre napada nije informisao Moskvu da će ih poduzeti.\nSAD, Britanija i Francuska u subotu rano ujutro su izveli napade, kao odgovor na prošlonedeljni navodni hemijski napad na sirijski grad Dumu.\nSAD i saveznici izvršili napade u Siriji\nDobar poznavalac Bliskog Istoka, dugogodišnji izveštač sa tog područja Borivoj Erdeljan kaže da mu se čini da neće biti daljih eskalacija sukoba i "ponora ne samo za Bliski Istok već i za čitavi svet".\nIpak, "igranje vatrom je nepredvidivo", upozorava Erdeljan i podseća na takozvanu "kubansku krizu" 1962. godine kada je svet bio na ivici nuklearnog rata.\nErdeljan veruje da je Vašington mnogo preciznije upoznao Moskvu sa onim šta namerava, dokle će se ići u vojnoj akciji, nego što javnost zna. To je zasluga odgovornog dela političkog i vojnog establišmenta SAD, kaže sagovornik RSE.\n"Nemojmo sasvim biti sigurni da je američka politika ono što su tviterske poruke predsednika", poručuje Erdeljan.\nUništeni Naučni istraživački centar u Damasku\n"U ovom trenutku nema indikatora da će dejstvo biti nastavljeno", procenjuje vojni analitičar iz Beograda Aleksandar Radić, koji kaže da su američke snage i saveznici izvršili ograničeno dejstvo u trajanju od 50-ak minuta, vodeći pri tom računa da ne nanesu štetu ruskoj vojsci, kako bi se izbeglo sukobljavanje sa ruskim snagama.\n"Za sada se čini da na terenu i zapadni saveznici i Rusija vode računa da ne dođe do direktnog konflikta", smtra on.\nRusija je, podseća Radić, prema francuskim izvorima, dobila signal da se kreće u akciju.\n"Ako se sve završi na prvom talasu, može se očekivati mnogo ratoborne retorike i onda smirivanje situacije i kreiranje ambijenta za konačno rešavanje sirijske krize tokom ove godine", prokomentarisao je Aleksandar Radić za Radio Slobodna Evropa, neposredno pošto su stigle vesti o napadu na Siriju.


Jazz Kantina Lisabon | Headliner\nVeć nekoliko godina uspešno izvođen koncert za klavir i kvintet “Druga strana filma” biće održan ponovo u klubu Lisabon u mts Dvorani u četvrtak 19. maja u 20h. Naime, filmska muzika predstavlja centralnu tačku ovog nastupa. Kvintet izvodi čuvene hitove iz filmova: “Amarkord”, “Žaoka”, “Misija”, “Džejms Bond”, “Kum”, “Top gan”, …\nThe Mothership Orchestra (acoustic) predgrupa na koncertu Bena Kaplana u Jazz kantini Lisabon\nHeadliner.rs / 02/12/2021 / 0\nKanadski trubadur Ben Kaplan održaće svoj beogradski koncert u petak, 4. decembra 2021. u Jazz kantini Lisabon, a kao predgrupa će nastupiti sastav The Mothership Orchestra i to u akustičnoj verziji. Elegični i pomalo stidiljivi kvartet The Mothership Orchestra su pioniri srpskog baroque popa. Njihove suptilne harmonije, bogata orkestracija, skupa sa lirskim …\nPunk-rock, čvarci i kobasice… Bend OPS glumca Bode Ninkovića, posle 44 godine objavio debi album (Ginise, čitaš li ovo?)\nHeadliner.rs / 29/11/2021 / 0\nRok bend OPS, u kojem peva glumac Slobodan Boda Ninković, 44 godine posle raspada okupio se i objavio svoj prvi album “Mala prodavnica delikatesa”, koji je danas promovisao mini koncertom za novinare u Beogradu. Bend Samostalna zanatsko muzičko-delikatesna radionica OPS, kojeg autorski predvode kompozitor Ninković i stihopisac Jovica Tišma, izveo …\nImam pesmu, i šta sad… Zakotrljali smo jednu ozbiljnu priču, da vidimo kuda će nas sve to odvesti\nU Jazz Kantini Lisabon u utorak uveče održana je prva u seriji tribina headlinera koje će se baviti domaćom muzičkom industrijom. Sa temom “Imam pesmu, i šta sad”, na tribini su učestvovali Vladimir Graić – direktor PGP RTS, Rodoljub Stojanović – vlasnik Multimedia Music i član UO OFPS, prof. dr …\nPromocija albuma “Mala prodavnica delikatesa“ grupe OPS 29. novembra u Jazz kantini Lisabon\nPosle 44 godine, Samostalna zanatska muzičko-delikatesna radionica i “najbolji ex-Yu rok bend za koji niko nije čuo”, OPS održaće promociju svog prvog studijskog album pod nazivom “Mala prodavnica delikatesa“ (Multimedia Music, 2021) u Jazz kantini Lisabon. – “Mala prodavnica delikatesa“ album je sa sa deset delikatesnih ljubavnih pesama zaustavljenih u …\nImam pesmu – i šta sad? Prva u seriji Headlinerovih tribina o domaćoj muzičkoj industriji 23. novembra u Jazz Kantini Lisabon\nPortal Headliner.rs u sklopu svog festivala Mobil Music Fest, organizuje prvu u seriji tribina koje mladim muzičarima treba da pruže uvid u to kako funkcioniše domaća muzička industrija. Tema prve tribine, koja će biti održana u Jazz Kantini Lisabon, 23. novembra od 18h, je “Imam pesmu – i šta sad?”. …\nBen Kaplan predstavio novi singl i najavio evropsku turneju\nProšlo je deset godina od debitantskog albuma Bena Kaplana, “In the Time of the Great Remembering”. U znak obeležavanja ovog jubileja, kanadski muzičar prošlog objavio je novi singl pod nazivom “Beautiful”. Singl predstavlja zapanjujuće minimalistička reinterpretacija pesme koja je prvi put objavljena deceniju pre. U pratnji nežne klasične gitare i delikatnog klavira, …\nNegativ pred koncert u Kombank dvorani: Dok publika i bend ne osete znoj – to nije to…\nNa korak do februarskog koncerta u Kombank Dvorani, članovi grupe Negativ proveli su popodne družeći se sa novinarima u Jazz kantini Lisabon. Najavljujući koncert kojim će obeležiti 20 godina na muzičkoj rok sceni, jubilej koji je trebalo da obeleže prošle godine, frontmenka i vokal Ivana Peters poručila je da je …\nŠilpa Rej… Objavljene zvanične satnice koncerata u Novom Sadu i Beogradu\nHeadliner.rs / 23/07/2019 / 0\nŠilpa Rej, američka kantautorka čiji se muzički stil može opisati kao bluz pank na koji nije ostao imun ni Nik Kejv, održaće svoj premijerni koncert u Srbiji u sredu, 24. jula u Firchie Think Tank Studiju u Novom Sadu u organizaciji koncertne agencije Rock Svirke sa početkom u 21:00 čas, …


Objavljen WARC Creative 100 izveštaj za 2018. - Marketing Mreža\nObjavljen WARC Creative 100 izveštaj za 2018.\nSVET – WARC je objavio rezultate svog WARC Creative 100 izveštaja, koji predstavlja nezavisni globalni indeks kreativne izvrsnosti u oglašavanju i naslednika Gunn Reporta.\nListe predstavljaju najnagrađivanije kampanje, agencije, mreže, holdinge, brendove, oglašivače i zemlje, na temelju analize rezultata najvažnijih svetskih i regionalnih kreativnih nagrada u svetu u 2018. godini.\nKampanja „Palau Pledge“, agencije Host/Havas Sydney, najkreativnija je i najnagrađivanija kampanja iz 2018. godine.\nNa drugom mestu je #Bloodnormal kampanja agencije AMV BBDO London za brend Bodyform / Libresse.\nNa trećem mestu našao se Project Revoice agencije BWM Dentsu Sydney, za ALS Association neprofitnu organizaciju.\nCeo izveštaj pogledajte OVDE.


RTCG - Radio Televizija Crne Gore - Nacionalni javni servis :: Ekonomija :: Odbijen Deripaskin zahtjev protiv CG\nU VEZI KAP-A 16. 10. 2019. 15:31 >> 15:32 2\nU VEZI KAP-A\nOdbijen Deripaskin zahtjev protiv CG\nArbitražni tribunal se u postupku koji je ruski oligarh, Oleg Deripaska, pokrenuo protiv Crne Gore u vezi sa privatizacijom i poslovanjem Kombinata aluminijuma (KAP), oglasio u potpunosti nenadležnim i odbio da dalje odlučuje o njegovim tužbenim zahtjevima, saopšteno je iz Ministarstva ekonomije.\nIz Ministarstva su kazali da je investicioni arbitražni postupak između Deripaske i Crne Gore u utorak konačno okončan, tako što je postupajući arbitražni tribunal strankama dostavio svoju konačnu odluku.\n„Arbitražni tribunal je jednoglasno utvrdio da bilateralni sporazum o zaštiti stranih investicija, koji je zaključen između Savezne Republike Jugoslavije i Rusije, nije primjenljiv na Crnu Goru“, navodi se u saopštenju.\n„Arbitražni tribunal je, dodatno, odredio da Deripaska Crnoj Gori nadoknadi sve troškove arbitraže i pravnog zastupanja koje je država do sad snosila u ovom postupku“, rekli su iz Ministarstva.\nDeripaska je arbitražni postupak pokrenuo u decembru 2016. godine, tvrdeći da je Crna Gora prekršila više obaveza sadržanih u sporazumu.\n„Iako nije bila opredijeljena tačna vrijednost spora, prethodno je najavljivano da će biti zahtijevana naknada štete ne manja od 600 miliona eura. Donošenjem konačne odluke u ovom postupku, Crna Gora je u potpunosti pobijedila potpuno neosnovane argumente Deripaske i time odnijela još jednu u nizu pobjeda protiv njega i njegovih kompanija“, poručili su iz Ministarstva.\n„Prethodna dva postupka je pokrenula kiparska kompanija Deripaske, CEAC Holdings Limited, pri čemu jedan po osnovu bilateralnog sporazuma o zaštiti stranih investicija između Srbije i Crne Gore i Kipra, a drugi po osnovu ugovora o poravnanju iz novembra 2009. godine“, dodaje se u saopštenju.\nU oba postupka su, kako je objašnjeno, postupajući arbitražni tribunali odbijali CEAC-ove zahtjeve i dosudili Crnoj Gori troškove postupka.\n„CEAC i dalje odbija da dobrovoljno isplati iznose na koje je obavezan pomenutim arbitražnim odlukama, i opstruira sudske postupke kroz koje Crna Gora pokušava prinudno da naplati svoja potraživanja“, zaključili su iz Ministarstva.\nDeripaska i agent GRU-a finansirali jednu CG partiju\n20. 12. 2018. 17\nDeripaski zamrznuta imovina u SAD\nUgašene stranice ruskih korporacija\nDeripaskina firma izgubila polovinu vrijednosti


Radio Šumadinac > Forum > OPŠTI FORUMI > Zdravlje > Cvetne vodice jacaju organizam\n08.09.2012 09:30 #1\nDa li ste znali da se od latica, cvetova pa i čitave biljke najrazličitijih vrsta mogu pripremiti vrlo ukusni, osvežavajući i zdravi napici?\nMNOGI znaju da se ružina vodica ili vodica od cveta pomorandže odavno koriste u kozmetici i kulinarstvu, ali znate li da se od latica, cvetova pa i čitave biljke najrazličitijih vrsta mogu pripremiti vrlo ukusni, osvežavajući i pre svega zdravi napici?\nTako se napici dobijeni destilisanjem svežih ili sušenih cvetova ili cele biljke nane, bosiljka ili komorača preporučuju za one koji žele da skinu višak kilograma, dok se oni od crne ribizle, kupine i geranijuma koriste za podizanje energije, a od ruže, lavande i matičnjaka za opuštanje.\nPriprema cvetne vodice:\n2 kašike sušenog bilja po želji ili 4 kašike svežeg, 1 dl 70-procentnog alkohola i 1 dl destilovane vode.\nU sterilisanu staklenu teglicu sipajte 2 kašike sušenih ili 4 kašike svežih cvetova odabrane biljke, sve prelijte sa 1 dl alkohola, zatvorite i ostavite da stoji od sedam do deset dana na sunčanom mestu.\nPovremeno dobro promućkajte sadržaj teglice. Posle deset dana, tečnost procedite, dodajte 1 dl destilovane vode, promešajte i čuvajte do korišćenja.\nUkoliko u svoj omiljeni topli ili hladni napitak, kafu ili čaj, dodate malo cvetne vodice popravićete im ukus, dodati im zrnce originalnosti i dati novu, jedinstvenu aromu.\nNapici sa cvetnim vodicama naročito se preporučuju osobama sa oslabljenim imunitetom, a vrlo lako se pripremaju: litar vode pomešajte sa 2 kašike cvetne vodice od žalfije, crne ribizle ili borovnice i umesto čiste vode pijte tri nedelje. Napravite pauzu od nedelju dana pa ponovite čitav ciklus.\nZa detoksikaciju organizma: 15 dana svakoga jutra pre doručka na prazan stomak popijte 2 kašike cvetne vodice od nara, ruzmarina ili nane.


MINISTARSTVO ODBRANE: Nastavljamo učešće u misiji KFOR na Kosovu – Portal Luca\nMINISTARSTVO ODBRANE: Nastavljamo učešće u misiji KFOR na Kosovu\nIz Ministarstva odbrane poručili da će Crna Gora nastaviti da podržava napore NATO-a na Kosovu, u okviru svojih mogućnosti\nMinistarstvo odbrane (MO) saopštilo je danas da Vojska Crne Gore (VCG) nastavlja učešće u misiji KFOR na Kosovu, a da odluka o proširenju misije, odnosno upućivanju jedinice nivoa voda, nije mogla biti donijeta zbog situacije izazvane koronavirusom, određenih budžetskih restrikcija i kašnjenja u usvajanju Budžeta za 2021. godinu.\nZa tako ozbiljne aktivnosti, kao što je učešće u međunarodnim misijama i vojnim aktivnostima u inostranstvu, kako ističu iz tog resora, sredstva se planiraju unaprijed, a uobičajeno je da se proces planiranja, obuke, pripreme i upućivanja u misiju, realizuje duži vremenski period.\n„S tim u vezi, ističemo da ovakve aktivnosti nije moguće realizovati bez kvalitetnog procesa planiranja“, navodi se u saopštenju.\nPodsjećaju da su MO i VCG u misiji KFOR prisutni sa dva lica od 2018. godine. Vojska Crne Gore učestvuje u operaciji KFOR sa štabnim oficirom na dužnosti zamjenika načelnika za inžinjeriju u Odjeljenju za inžinjeriju i planove u Komandi misije u Prištini, dok Ministarstvo odbrane Crne Gore učestvuje sa civilnim licem na dužnosti savjetnika za ljudske resurse u NATO timu za vezu, pri komandi operacije u Prištini (NALT – NATO Advisory and Liaison Team).\nIz Ministarstva odbrane su naglasili da Crna Gora jeste i da će ostati kredibilan saveznik.\n„Transatlantski region ne može biti stabilan i siguran bez integrisanog zapadnog Balkana. Imajući u vidu da je jedan od naših prioriteta siguran i prosperitetan region, Crna Gora će i dalje imati konstruktivnu ulogu u jačanju regionalne stabilnosti. U skladu s tim, mi ćemo nastaviti da podržavamo napore NATO-a na Kosovu, u okviru svojih mogućnosti“, zaključuje se u saopštenju.


Hitna pomoć ne može da prođe od ljudi\nNa snimku sa lica mesta vidi se trenutak nakon što su se dvojica mladića isprečili na putu vozilu Hitne pomoći, ali i kako brojni drugi okupljeni demonstranti pokušavaju da ih spreče u tom naumu.\nOkupljeni su na posletku sklonili vinovnike ovog ispada sa puta, ali vozač Hitne pomoći je u medjuvremenu ipak odlučio da ne prodje tuda.\nIspad se dogodio na početku protesta, pre serije incidenata i upada u zgradu Skupštine na čijem čelu je bio samostalni poslanik Srđan Nogo, poznat po ekstremno desničarskim stavovima i širenju antimigrantske retorike i teorija zavere o vakcinama i 5G mreži.\nU atmosferi koja je sve vreme na ivici ozbiljnoh incidenta letele su limenke i baklje, a u vipe navrata jer policija bacala suzavac. Više o dramatičnim dešavanjima ispred sprskog parlamenta pročitajte u posebnoj vesti.\nZbog najave predsednika Aleksandra Vučića da će u Beogradu biti iznova uveden policijski čas, ispred Skupštine Srbije večeras je organizovan protest. Više o najavljenim merama pročitajte u posebnoj vesti.


EU povećava sigurnost u željezničkom saobraćaju – Fokus.ba\nEU povećava sigurnost u željezničkom saobraćaju\nEvropska unija će u septembru povećati sigurnost u javnom željezničkom saobraćaju, a povod za ovakve mjere je nedavni napad u vozu na liniji Amsterdam – Pariz, javlja Anadolu Agency (AA).\nGlasnogovornik ureda Evropske komisije za pitanja transporta Jakub Adamowicz je podsjetio da su se zvaničnici nekoliko članica EU proteklog vikenda sastali u Parzu i dogovorili pojačanje mjera sigurnosti u željezničkom saobraćaju, te dodaje da će te mjere uskoro biti i vidljive na željeznicama.\nNajavivši da će 11. septembra biti održan sastanak radne grupe za sigurnost željezničkog prometa, Adamowicz je kazao da će konkretne mjere biti donešene i 7. i 8. oktobra kada će biti održano i zasijedanje Vijeća za transport EU.\nIstičući da će dodatne mjere sigurnosti na evropskim željeznicama biti srazmjerne potrebama, Adamowicz je kazao da je još uvijek rano govoriti o primjeni PNR sistema kontrole koji se primjenjuju u javnom avionskom transportu.\nAdamowicz je također, kazao da dodatne mjere sigurnosti neće predstavljati nikakvo kršenje schengenskih mjera, već da će biti u skladu sa njima.\nEyup El Khazzani porijeklom iz Maroka je 21. augusta ranio tri osobe u putničkom vozu na relaciji Amsterdam – Pariz. U toku je istraga o detaljima i karakteru ovog napada. Advokat Khazzanija tvrdi da je njegov štićenik izveo oružani napad s ciljem pljačke, a da nije riječ o terorističkom činu.\nAvio-bomba iz Drugog svjetskog rata uklonjena iz rijeke Željeznice (FOTO)\nNjemačke željeznice traže konduktere i mašinovođe, plate preko 5.000 KM\nVoz poranio 20 sekundi u Japanu, kompanija se izvinila putnicima


Predsednik Republike Srbije Aleksandar Vučić sastao se danas sa posrednicima Evropskog parlamenta u međustranačkom dijalogu poslanicima Tanjom Fajon, Vladimirom Bilčikom i bivšim poslanicima Knutom Flekenštajnom i Eduardom Kukanom.\nPredsednik Srbije je sa posrednicima razgovarao o predlozima i sugestijama u vezi sa procesima koji se odnose na predstojeće izbore u Srbiji, kao i o poteškoćama sa kojima se suočavaju Srbi sa Kosova i Metohije u ostvarivanju glasačkih prava, prenela je Služba za saradnju sa medijima predsednika Republike.\nPosrednici Evropskog parlamenta su se osvrnuli na rezultat nedavno održanog referenduma i pozdravili završetak ovog važnog koraka u reformi Ustava u cilju jačanja nezavisnosti pravosuđa, u skladu sa strateškim izborom Srbije za pristupanje Evropskoj uniji. Rad na nezavisnosti pravosuđa mora da se nastavi. Nezavisnost pravosuđa ostaje jedan od najjačih stubova svake moderne demokratije.\nPredsednik je istakao da je od početka pokazao spremnost i volju da sasluša sve argumentovane predloge i da je mnogo toga već urađeno u cilju unapređenja izbornih uslova, kako bi se na adekvatan način došlo do atmosfere poverenja i odogovornosti svih učesnika u najozbiljnijem demokratskom procesu u državi kakvi su izbori.\nPosrednici Evropskog parlamenta istakli su važnost slobodnog, fer i transparentnog izbornog procesa. Oni će nastaviti da daju pun doprinos u okvirima svojih kompetenecija i ekspertize u cilju opšteg unapređenja predizborne atmosfere u Srbiji, uz nastojanje da se blagovremeno dođe do konkretnih rezultata.


Bivši direktor "Konjuha" osuđen na pet godina robije\nFoto: Arhiva/Ilustracija | Bivši direktor "Konjuha" iz Živinica osuđen na pet godina robije\nN.N. 13.01.2021 13:07\nTUZLA - Kantonalni sud u Tuzli je po optužnici Kantonalnog tužilaštva Tuzlanskog kantona donio i objavio osuđujuću prvostepenu i nepravosnažnu presudu za Eldina Brčaninovića iz Živinica, bivšeg direktora firme "Konjuh" d.d Živinice, zbog produženog krivičnog djela zloupotreba položaja i ovlašćenja i izrekao mu kaznu zatvora u trajanju od pet godina, saopšteno je iz Tužilaštva TK.\n"Takođe, Brčaninoviću se, po pravosnažnosti presude, izriče i sigurnosna mjera zabrane obavljanja dužnosti ili funkcije direktora u privatnim ili javnim preduzećima, ustanovama ili organima u BiH u trajanju od 5 godina", naveo je Admir Arnautović, stručni savjetnik za odnose s javnošću Tužilaštva TK.\nOptužnicom ovog Tužilaštva se Brčaninović tereti da je kao direktor i odgovorna osoba u firmi "Konjuh" Živinice zloupotrijebio ovlaštenja, postupao suprotno interesima službe i Konjuha i suprotno propisima koji su ga obavezivali na zakonito, savjesno i odgovorno poslovanje.\n"U dvije radnje koje se Brčaninoviću optužnicom stavljaju na teret navodi se da je pribavio imovinsku korist u iznosu od oko 474.000 KM firmi "BH Pelete" d.o.o Živinice, a u kojoj je bio jedan od osnivača i sa kojom je Konjuh imao zaključene ugovore o poslovnom odnosu", navodi Arnautović.


Unapređenje bilateralnih odnosa sa Kuvajtom – SDP Srbije\nUnapređenje bilateralnih odnosa sa Kuvajtom\nPočetna/Vesti/Unapređenje bilateralnih odnosa sa Kuvajtom\nMinistarka trgovine, turizma i telekomunikacija Tatjana Matić i ambasador Države Kuvajt u Srbiji Jusuf Abdulsamad razgovarali su na jučerašnjem sastanku o unapređenju bilateralnih odnosa, posebno u oblastima turizma, trgovinske razmene, investicione saradnje i saradnje u oblasti energetike.\nMinistarka Matić je ovom prilikom rekla da s obzirom da je Srbiji u planu razvijanje banjskog turizma, postoji otvorenost za mogućnost investicione saradnje u ovom sektoru, kao i za razvoj trgovinskih odnosa i povećanje trgovinske razmene.\nAmbasador Abdulsamad je istakao da dve zemlje imaju zajedničke interese i dodao da je kuvajtska strana zadovoljna kako se Srbija posvetila realizaciji projekta Železničke stanice Beograd i predložio nastavak saradnje i na drugoj fazi.\nTakođe je predložio da se po završetku pandemije organizuju srpske izložbe i sajmovi kako bi takva prezentacija povećala posete kuvajtskih turista.\nMinistarka i ambasador su se složili da je Mešovita komisija za ekonomsku i tehničku saradnju veoma dobar mehanizam za pokretanje i rešavanje konkretnih pitanja i da je potrebno da nastavi sa zasedanjem.


Đilas kritikuje kupovinu autobusa od Turske i Kine, u njegovo vreme stiglo 200 iz Poljske - Bizlife.rs\n11:49 Beograd, 16/05/2019\nPredsednik Stranke slobode i pravde Dragan Đilas ocenio je da je „očigledno“ da je kompanija Mercedes koja je, po rečima Aleksandra Vučića 2014. godine došla u Ikarbus, 2019. „napustila“ Srbiju jer je Grad Beograd nove solo autobuse za potrebe GSP-a naručio od proizvođača iz Kine i Turske a ne od Ikarbusa.\nNavodeći da GSP danas „ne funkcioniše“ i da je postojeći sistem ulaganja u privatne prevoznike neisplativ, Đilas je naveo da je u vreme kada je obavljao funkciju gradonačelnika Beograda kupljeno 157 gradskih autobusa od Ikarbusa dok je od dolaska na vlast Srpske napredne stranke, iz tog preduzeća za potrebe GSP nabavljeno „svega“ 90 autobusa.\n„Budžet za javni prevoz u Beogradu 2013. godine iznosio je 13,8 milijardi dinara, od čega je 7,6 milijardi bilo opredeljeno za GSP a 6,2 milijarde za privatne prevoznike. Budžet za javni prevoz je 2018. iznosio 24,6 milijardi dinara od kojih je 9,6 milijardi namenjeno GSP-u a čak 15 milijardi privatnim prevoznicima“, rekao je Đilas novinarima uoči početka sednice Skupštine Beograda.\nDok je bio gradonačelnik Beograda, Gradsko saobraćajno preduzeće Beograd nabavilo je od poljske kompanije Solaris 200 niskopodnih zglobnih autobusa za potrebe javnog prevoza. Nabavka je finansira kreditom Evropske banke za obnovu i razvoj, u iznosu od 65 miliona evra, a taj potez je nailazio na kritike onih koji su smatrali da za GSP treba kupiti domaće autobuse.\nOn je ocenio i da je tender za nabavku 240 novih autobusa za potrebe GSP „više nego čudan“ jer je u delu koji se tiče kupovine 70 autobusa odlučujuća stavka da proizvođač mora da dokaže da je u prethodnih pet godina prodao 10 autobusa, dok za nabavku 170 autobusa mora da dokaže da je u prethodne tri godine proizveo i isporučio najmanje 4.000 gradskih autobusa.\n„Jasno je da je bilo nekih obećanja i da je neko te stvari dogovorio unapred“, kazao je Đilas i ocenio da vlast u glavnom gradu u prethodne četiri godine „na sreću nije realizovala mnoge od nebuloznih projekata“ ali da sada radi na tome da trolejbusi saobraćaju samo do Slavije i da centar grada pretvori u ogromnu pešačku zonu bez javnog prevoza.\nĐilas nije hteo da odgovara na pitanja novinarke televizije Pink, navodeći da će to učiniti tek kada se vlasnik tog medija izvini za uvrede i klevete koje je uputio na njegov račun. „Možemo da razgovaramo tek kada Pink prestane da bude tabloidna televizija i propagandno sredstvo u rukama Aleksandra Vučića. Kad mi se vlasnik Pinka bude izvinio za tvrdnje da sam lopov i kriminalac, onda ću odgovoriti na vaša pitanja“, kazao je Đilas novinarki Pinka.\nĐilas turska poljska autobusi


Beta 3. jula 2018. 17:10\nPotrošnja vode se u Srbiji uglavnom meri preko zajedničkih vodomera i naplaćuje po članu domaćinstva ili kvadratnom metru zbog čega samac u velikom stanu može da dobije veći račun od četvoročlane porodice čiji je stan manji, saopštio je danas finansijski portal Kamatica.\nIstraživanje tog portala je, kako se navodi, trebalo da odgovori na pitanje zašto se, na primer dešava da u Beogradu račun za vodu bude veći u septembru nego tokom letnjih meseci i kako je moguće da jednočlano domaćinstvo u zgradi plati više nego četvoročlana porodica u kući sa travnjakom.\nU Beogradskom vodovodu i kanalizaciji su, prema istraživanju Kamtice, rekli da nije predvidjena obaveza komunalnog preduzeća da se vodomeri očitavaju svakog meseca, već se portošači izmedju dva očitavanja zadužuju „akontaciono“.\n„Tek po očitanoj potrošnji dobija se uplatnica koja je bazirana na stvarnoj portošnji“, rekli su u tom beogradskom pereduzeću, a navela je Kamatica.\nIznos akontacionog zaduženja zavisi od dnevnog proseka potrošnje u periodu izmedju prethodna dva očitavanja, pokazalo je to istraživanje.\nZaduženje ispostavljeno nakon čitanja, kako se navodi, predstavlja razliku izmedju stvarno isporučene količine vode i zbira akontacionih zaduženja.\n„Svakim narednim čitanjem, formira se i novi dnevni prosek potrošnje za budući period“, rekli su u komunalnom preduzeću „Beogradski vodovod i kanalizacija“.\nU tom preduzeću su istakli da u zavisnosti od vremenskih i tehničkih uslova vodomere očitavaju četiri do pet puta godišnje.\nKamatica navodi da je taj period očitavanja i razlog zašto se dešava da na primer račun u letnjim mesecima, kada je potrošnja i veća, bude manji nego, na primer, u septembru.\n„Letnji meseci su se plaćali akontaciono, a tek kasnije je vodomer i očitan i stigao račun sa stvarnom potrošnjom“, navodi Kamatica.\nZa razliku od Beograda, u javnom komunalnom preduzeću „Vodovod i kanalizacija“ iz Subotice kažu da se u ovom gradu potrošnja vode u stambenim zgradama, kao i u porodičnim kućama, očitava svakog meseca i to izmedju 15. i 25. u mesecu.\n„Ukupna potrošnja vode u stambenoj zgradi u toku jednog meseca, izmerena na zajedničkom vodomeru, deli se sa ukupnim brojem prijavljenih članova u svim domaćinstvima i na taj način se dobija potrošnja po jednom članu domaćinstva“, rekli su u tom preduzeću, prenosi Kamatica.\nU JKP „Vodovod i kanalizacija“ iz Novog Sada, kako navodi taj finansijski portal, kažu da je njihov plan da se vodomeri očitavaju mesečno, ali da to često nije moguće zbog nepristupačnosti vodomeru, njegove neispravnosti ili trenutnog nedostatka inkasanta.\nIstiče se da Novosadjani imaju pravo da sami prijave stanje na vodomeru i da reklamiraju obračun koji se u slučaju greške ispravlja.\nRačuni za vodu, osim od modela obračuna, zavise i od cena koje, kako navodi Kamatica, utvrdjuju lokalne samouprave.\nHaradinaj: U SRB 3.000 RUS „humanitaraca“,…


SAD: Nužna snažna ovlaštenja za kontrolu finasijskog sektora\nAdministracija predsjednika SAD Baracka Obame predlaže novu regulativu kojom bi bila u poziciji da kontrolira finansijske institucije i, zahvaljući ovlaštenjima te vrste, spriječi izbijanje novih finansijskih kriza koje su i američku i svjetsku ekonomiju gurnule u pravi vrtlog.\nNevolje su počele olakim davanjem kredita za kupovinu nekretnina, nakon toga, usljed neuredne i otežane otplate tih kredita bankrotirale su velike finansijske firme kao Bear Sterns i Lehman Brothers, a zatim je slijedilo spašavanje milijardama dolara vladinog novca kompanija koje su bile toliko velike da bi bilo nerazumno dozvoliti da propadnu.\nMinistar finansija Timothy Geithner u svjedočenju pred članovima Kongresa istakao je da američki finansijski sistem mora biti temeljito obnovljen:\n"U posljednih 18 mjeseci suočavamo se sa najvećom finansijskom krizom u nekoliko generacija. Neke od najvećih svjetskih finansijskih institucija su propale. Povjerenje u sistem je žestoko uzdrmano."\nSvjedočeći na Capitol Hillu dva puta ovog tjedna, gospodin Geithner iznio je sveobuhvatnu listu mjera sprečavanja novog finansijskog kolapsa:\n"Nije to umjereno umivanje, nego potpuno nova pravila igre, jednostavna i efikasna, snažna i produktivna da osiguraju stabilan sistem koji će štititi potrošače i investitore."\nIzneseni prijedlozi predstavljaju veliko proširenje ovlaštenja i federalnoj vladi dali bi pravo, ako to dude nužno, na potpuno preuzimanje ne-bankarskih institucija kao što je American International Group i sličnih.\nKongresmen, Republikanac Spencer Bachus zapitao je da li je vlada trebala dozvoliti bankrot AIG-a:\n"Gospodine Gaithner, zar ne bi bilo fer ne spašavati tu kompaniju novcem poreskih obveznika."\nMinistar finansija je odgovorio da bi to značilo nove nevolje za već uzdrmanu ekonomiju i predložio uspostavljanje sistema reguliranja rizika kojim bi bilo praćeno poslovanje velikih finansijskih institucija.\nKongresmen, Demokrata Barney Frank založio se za brzo usvajanje mjera:\n"Imamo dva primjera ... Lehman Brothers gdje nije učinjeno ništa, i AIG gdje je učinjeno sve.... Vjerujem da nam je potreban metod da izbjegnemo takve krajnosti."\nDrugi prijedlozi u okviru novih mjera podrazumijevaju i obavezu stavljanja na uvid federalnim kontrolorima poslovnih knjiga takozvanih prikrivenih fondova. Ti fondovi se koriste u slučajevima prikupljana kapitala za finansijske špekulacije i poslovanje izvan vladinog nadzora.


Putin i Cvetković o zajedničkim interesima : Nadlanu.com\nPutin i Cvetković o zajedničkim interesima\nBEOGRAD, 23. marta 2011. (Beta) - Premijer Rusije Vladimir Putin u sredu je na početku sastanka s premijerom Srbije Mirkom Cvetkovićem u Beogradu izrazio zadovoljstvo što ima priliku da razgovora o tekućoj saradnji od interesa za obe države.\nNa početku sastanka delegacija dve vlade, Cvetković je izrazio zadovoljstvo zbog posete ruskog kolege. On je podsetio da između dve države već postoje sporazumi o saradnji i dodao da je cilj današnjeg sastanka da se definišu novi pravci u bilateralnoj saradnji Srbije i Rusije.\nRuski premijer, koji danas boravi u poseti Srbiji, seriju susreta u Beogradu počeo je razgovorom sa predsednikom Srbije Borisom Tadićem koji je trajao oko sat i 45 minuta, sat duže nego što je bilo planirano. Potom su Putin i Tadić razgovor nastavili sa članovima delegacija dve zemlje.\nPosle sastanka delegacija dve vlade kojim su predsedavali Putin i Cvetković, potpisani su sporazumi o naučno-tehničkoj saradnji, kao i o saradnji u turizmu i međunarodnom drumskom saobraćaju.\nPotpisan je i sporazum o saradnji grada Beograda i ruske kompanije Interrao.


Hogan: Srbi se bez razloga plaše prodaje zemlje strancima\nPočetna » Vesti » Hogan: Srbi se bez razloga plaše prodaje zemlje strancima\nProdaja poljoprivrednog zemljišta jeste veoma osetljivo pitanje, ali se toga ne treba plašiti, jer Sporazum o stabilizaciji i pridruživanju (SSP) ne otvara vrata za kupovinu zemljišta građanima EU bez ikakvih ograničenja, rekao je evropski komesar za poljoprivredu Fil Hogan (Phil).\n„SSP podrazumeva da od 1. septembra 2017. neće biti diskriminacije između građana Srbije i EU dok kupuju nekretninu, uključujući i poljoprivredno zemljište, a srpske vlasti i dalje mogu da regulišu uslove kupovine zemljišta, ako se ti uslovi jednako primenjuju“, rekao je Hogan za sajt Agrosmart.\nOn je podsetio da, nakon prethodnih proširenja EU, progresivna liberalizacija kupovine zemljišta nije dovela do toga da stranci u značajnijoj meri stiču ili kupuju oranice u novim zemljama članicama.\n„Zapravo, državljani EU ili kompanije već mogu u Srbiji da kupe zemljište preko kompanije registrovane u Srbiji, a do sada se to desilo samo u ograničenom obimu. Uostalom, kao i u svim sektorima privrede, strane investicije ne treba posmatrati sumnjičavo: one mogu doneti novu tehnologiju i znanje i doprineti poboljšanju konkurentnosti poljoprivrede u Srbiji. Zbog toga ne smatram da je neophodno razmišljati o promeni uslova SSP-a u tom pogledu„, kazao je Hogan.\nOsvrćući se na IPARD program koji Srbija još ne koristi zbog toga jer nije ispunila sve uslove, on je kazao da bi njegova primena mogla da krene početkom 2018. godine.\nOn je ocenio da su vlasti u Srbiji „posvećene“ i da su na pravom putu da završe sav pripremni posao, ali da još postoji niz otvorenih pitanja koja treba rešiti pre nego što revizori Evropske komisije dođu ponovo u Srbiju, kako bi ocenili da li su ispunjeni uslovi za sprovođenje IPARD-a.\n„Novac je namenjen da pomogne ruralnom razvoju u Srbiji i zadržaće tu namenu, ali ne možemo više da trošimo vreme na dovršavanje odgovarajućeg sistema implementacije kako bismo osigurali da se sredstva konačno investiraju tamo gde su i potrebna“, rekao je Hogan.\nGovoreći o liberalizaciji trgovine poljoprivrednim proizvodima između Srbije i EU i dešavanjima na evropskom tržištu, on je ocenio da srpski farmeri ne bi trebalo da se plaše da će domaće tržište biti preplavljeno proizvodima iz EU koji bi ugrozili lokalnu proizvodnju i dodao da se u područjima koja su već liberalizovana, to nije desilo.\n„Pozitivan trgovinski bilans značajno se povećao u poslednje dve godine, uprkos rasporedu liberalizacije predviđenom u SSP-u. U 2016. godini, pozitivan trgovinski bilans Srbije sa EU za osnovne poljoprivredne proizvode iznosio je više od 440 miliona evra, 12 odsto više nego u 2015. godini“, kazao je Hogan.\npoljoprivredno zemljište prodaja zemljišta prodaja zemljišta strancima vesti


Odgovor Londona i Švajcarske u slučaju Pandora papiri – Krstarica\nOdgovor Londona i Švajcarske u slučaju Pandora papiri\nTanjug 19. novembra 2021. 11:57\nPODGORICA -Specijalnog državno tužilaštvo Crne Gore dobilo je odgovore iz Londona i Švajcarske u vezi sa slučajem Pandora Papiri, rekao je danas glavni specijalni tužilac Milivoje Katnić ne želeći da precizira šta se u tim dokumentima nalazi.\nPoručio je da će SDT nastaviti da istražuje taj slučaj.\nRekao je samo da su u slučaju Pandora papira dobili od Londona i Švajcarske ono „šta imaju“.\nKatnić je na konferenciji za novinare rekao da nalaz dobijen obdukcijom bivšeg visokog funkcionera ANB, koji je pronađen mrtav u jednom stanu Podgorici, ukazuju da je Luka Bulatović izvršio samoubistvo, odnosno da nema tragova nasilne smrti.\n„Dobili smo taj nalaz i mišljenje, mišljenje je jasno i za sada ukazuje da je došlo do samoubistva i da nema nasilne smrti od nekog drugog ili trećeg lica, ali postoje još neki nalazi koji treba da dođu koji će se centi pojedinačno, nakon čega će biti doneta odluka“, rekao je Katnić.\nKatnić je, preneo je portal RTCG, naveo i da je stepen sumnje izvestan i da se uskoro može očekivati podizanje optužnice protiv osumnjičenih za planiranje likvidacije njega i njegovih saradnika, ali da i dalje rade na tom predmetu.\nSpecijalni tužilac Saša Čađenović saopštio je da je SDT za krivična dela organizovanog kriminala podiglo ukupno 73 optužnice protiv 732 fizičkih i 31 pravnog lica.\n“Sprečena su ubistva najmanje četiri lica, sprečena su i ubistva više policijskih službenika iz specijanog policijskog odeljenja”, kazao je Čađenović.\nNaveo je da je u odnosu na „škaljarski klan“ podignuto 13 optužnica za 83 lica.\n“Trenutno se kako je kazao istraga vodi protiv 68 lica, koja se povezuju sa dva klana”, poručio je Čađenović.\nSDT je, kazao je, donelo naredbu o sprovođenju istrage protiv Slobodana Kašćelana i još 11 osoba zbog otmice i ubistva Mila Radulovića, koji je otet u oktobru 2020. godine na teritoriji Danilovgrada, a ubijen dva i po meseca kasnije.\n„Postoje dve kriminalne organizacije, jedna koju je formirao B.V. (Veljko Belivuk) i koja je izvršila jedno krivično delo otmicu i jedno krivično delo ubistva, druge kriminalne grupe koju smo procesuirali, a koja je delovala na teritoriji Crne Gore i nju su formirali K.S. i B.I. (Slobodan Kašćelan i Igor Božović). Radi se o dve kriminalne grupe“, kazao je Čađenović.\nStručna saradnica u SDT Jovanka Krunić ponovila je da SDT u proteklih godinu radi pod pritiskom i da je za to vreme objavljeno preko 3.300 negativnih objava o glavnom specijalnom tužiocu Milivoju Katniću, a preko 8.400 o SDT-u.


Okrugli sto "Palijativna nega u Srbiji"\n26. oktobra 2018. održan je okrugli sto „Palijativna nega u Srbiji“ u organizaciji Kolping Društva Srbije u prostorijama Kluba za odrasla i stara lica „Vitaplan“ u Novom Sadu i to kao nastavak saradnje započet na Međunarodnoj konferenciji „Da završetak života bude dostojanstven kao i njegov početak“ održanoj početkom 2018. godine.\nPrisutni na okruglom stolu imali su prilike da se u poznaju sa radom jedne od najznačajnijih organizacija koja pruža uslugu stacionarnog hospisa po principu multidisciplinarnog palijativnog zbrinjavanja onkološkim pacijentima u odmaklim fazama bolesti i podršku njihovim porodicama, BELhospice. Takođe je predstavljen novi objekat u Malom Mokrom Lugu koji je počeo sa radom sredinom prošle nedelje u Beogradu u kome će se pružati besplatne usluge hospisa za 20 onkoloških pacijenata u okviru dnevnog centra, ali i mogućnost zbrinjavanja onkoloških pacijenata u kućnim uslovima kao podrška porodicama.\nPostignut je dogovor među učesnicima okruglog stola da se preduzmu konkretne aktivnosti u daljem podizanju svesti i rešavanju potreba palijativne nege kako na lokalu tako i šire na pokrajinskom i republičkom nivou. Takođe je konstatovano da je pitanje palijativne nege nedovoljno prepoznato od strane institucija posebno zbog nedostatka međusektorske saradnje u ozbiljnijem i efikasnijem pružanjem ove vrste usluge kako pojedincima koji su oboleli tako i kroz podršku koja nedostaje porodicama koje se nose sa ovim izazovima suočavaju same.\nNa okruglom stolu su pored pomenutog BELhospice prisustvovali predstavnici Pokrajinskog zaštitnika građana – ombudsmana, Pokrajinskog zavoda za socijalnu zaštitu, Gerontološkog centra „Novi Sad“, Centra za socijalni rad Grada Novog Sada, Zaštitnika građana Grada Novog Sada, Novosadskog humanitarnog centra, Centra Srce, negovateljice i osobe koje su imale višegodišnje iskustvo u radu sa osobama kojima je bila potrebna pomoć i podrška na završetku života.


Tanjug 28. septembra 2021. 15:54\nBEOGRAD – Kompanija NIS i Banka Poštanska štedionica omogućili su na svim NIS Petrol i Gazprom benzinskim stanicama u Srbiji uslugu plaćanja računa uz pomoć IPS QR koda čiji je izdavalac Narodna banka Srbije.\nKako je saopšteno iz NIS-a, taj način plaćanja prvi put je dostupan na benzinskim stanicama u Srbiji i predstavlja jednostavno, brzo i pouzdano rešenje koje omogućava korisnicima da u svega nekoliko koraka, bez prekucavanja podataka u nalog za plaćanje i bez čekanja na šalterima, plate račune skeniranjem NBS IPS QR koda od kasira.\nTransakcija se u svega nekoliko sekundi izvršava putem Instant platnog sistema Narodne banke Srbije kao najsavremenijeg načina plaćanja koje trenutno postoji u svetu pa će samim tim plaćanje odmah biti i evidentirano kod primaoca.\nKorišćenje usluge „IPS Plaćanje računa“ je vrlo jednostavno, da bi potrošač platio račune u maloprodajnim objektima NIS-a, sve što je potrebno jeste da pokaže račun na kasi nakon čega prodavac skenira NBS IPS QR kod na računu.\nUplata se vrši gotovinom, čekom, „IPS – Pokaži“ QR kodom ili poklon karticom kompanije, a nakon izvršene uplate kupac dobija potvrdu o obavljenoj transakciji čime je plaćanje računa završeno.\nDobrodošlicu na najnoviju benzinsku stanicu NIS-a prisutnima je poželeo Anton Čerepanov, zamenik generalnog direktora kompanije NIS, koji je istakao da NIS kao kompanija kontinuirano radi na unapređenju korisničkog iskustva, u korist potrošača.\n„Uvođenjem ‘IPS Plaćanje računa usluge’ još jednom pokazujemo da ostajemo posvećeni razvoju novih usluga i da benzinske stanice NIS-a odavno nisu samo mesto za točenje goriva. Ovo je samo jedan u nizu projekata koje smo realizovali zajedno sa našim domaćim partnerima i koji nam omogućavaju da jačamo lidersku poziciju na tržištu“, rekao je Čerepanov.\nIstakao je da će nastaviti predano da rade na uvođenju inovacija, jer su, kako kaže, okrenuti budućnosti u kojoj NIS vide kao kompaniju koja se oslanja na primenu tehnoloških rešenja i novih tehnologija, a na dobrobit potrošača.\nPredsednik Izvršnog odbora Banke Poštanska štedionica Bojan Kekić istakao je važnu ulogu koju imaju inovacije za korisnike usluga kao i značaj dugogodišnjeg partnerstva Banke Poštanska štedionica, Narodne banke Srbije i kompanije NIS.\n„Banka Poštanska štedionica trudi se da kroz ostvarivanje rezultata iskoristi poslovni ambijent koji nam je država stvorila i dalje stvara svojim aktivnostima. Od skoro kao najveća državna banka, imamo veliku odgovornost da rezultatima našeg rada postignemo ono što je bitno, kako za naše klijente, tako i za našeg akcionara“, rekao je Kekić.\nKaže da je uveren da će 320 benzinskih stanica NIS-a novom uslugom korisnicima omogućiti efikasna i komforna plaćanja svih računa koji na sebi sadrže QR kod.\n„Banka Poštanska štedionica ove godine obeležava 100 godina postojanja i nastojimo da u sektoru bankarstva postanemo lider kao domaća, državna banka“, izjavio je Kekić.\nViceguvernerka NBS, Dragana Stanić, navela je da je cilj guvernera, Jorgovanke Tabaković, da pored toga što su instant plaćanja dostupna na standardnim kanalima, poput šaltera banaka i aplikacijama za elektronsko i mobilno bankarstvo, da NBS omogući i dodatne funkcionalnosti pa je tako danas moguće izvršiti instant plaćanje i na prodajnim mestima, ali i brzo, lako i jednostavno izvršiti plaćanje računa skeniranjem QR koda.\nPodseća da je odnedavno omogućena i usluga „Prenesi“, koja korisnicima daje priliku da vrše prenos sredstava samo na osnovu poznavanja broja mobilnog telefona primaoca.\n„U procesu unapređenja platnog sistema i digitalizacije finansijskih usluga NBS ne može sama, već je neophodna i saradnja sa partnerima koji dele istu viziju i žele da omoguće svojim korisnicima nove i savremene usluge. Sa današnjim uvođenjem plaćanja računa na NIS Petrol i GAZPROM benzinskim stanicama NBS nastavlja saradnju sa kompanijom NIS i Bankom Poštanska štedionica, koja je započela prošle godine“, rekla je Stanić.\nDodaje da je, imajući u vidu razvijenu mrežu benzinskih stanica kompanije NIS, uverena da će to naići na pozitivan prijem kod korisnika, posebno u mestima u kojima nema razvijene infrastrukture.\nUvođenjem „IPS – Plaćanje računa“ usluge, kao jednog od najsavremenih načina plaćanja na prodajnim mestima, iz kompanije kažu da NIS još jednom potvrđuje da ostaje dosledan stalnoj modernizaciji i primeni inovativnih rešenja u korist potrošača.\nIstiču da osim što omogućava jednostavno, brzo plaćanje i uštedu vremena, dodatni benefit nove usluge NIS-a ogleda se u činjenici da je dostupna potrošačima u okviru najveće maloprodajne mreže naftnih derivata na domaćem tržištu, na više od 300 NIS Petrol i GAZPROM benzinskih stanica širom Srbije.


Dizelašima u EU odbrojani dani - Bizlife.rs\nDizelašima u EU odbrojani dani\n20:08 Brisel, 05/04/2017\nZa Nacrt zakona, koji će pojačati kontrolu Brisela i omogućiti izricanje kazne automobilskim proizvođačima u iznosu do 30.000 evra po vozilu, glasalo je 585 poslanika, dok je njih 77 bilo protiv, prenosi Rojters.\n“Nove mere će na kraju ukloniti dizel automobile sa puteva. Dizel vozila neće nestati iznenada, alisam prilično uverena da će nestati mnogo brže nego što možemo zamisliti”, izjavila je evropska komesarka za industriju Elizabeta Bjenkovska.\nZvanični Brisel će, takođe, dobiti ovlašćenje da sprovede kontrole vozila i da odredi kaznu u slučaju prekršaja. Ovaj zakon, međutim, tek treba da bude finalizovan u pregovorima evropskih parlamentaraca, EK i zemalja članica.\nKao odgovor na skandal sa VW iz septembra 2015. godine, koji je u svojih 11 miliona automobila širom sveta instalirao softver za manipulacije emisijama štetnih gasova, Evropska komisija je predložila izmenu propisa u vezi načina na koji se licenciraju i testiraju vozila u EU.\nTužni epilog jedne afere (VIDEO)\nNemački automobilski gigant Folksvagen (VW) je u fazi otkupa automobila zahvaćenih najvećom aferom u istoriji kompanije, a snimak osvanuo na interentu na\nautomobil evropska unija dizel